text:
NSANJA YA OLONDA JULY 2014
N’chifukwa Chiyani Anthu Abwino Nawonso Amakumana Ndi Mavuto?
Kodi amachititsa ndi Mulungu? Kodi anthu amavutika chifukwa cha zoipa zimene ankachita asanabadwe moyo uno? Kodi pali chimene chingatithandize kuti tisamakumane ndi mavuto?
Mavuto Ali Ponseponse
Ngati kuli Mulungu Wamphamvuyonse, n’chifukwa chiyani sateteza anthu abwino kuti asamakumane ndi mavuto?
N’chifukwa Chiyani Anthu Abwino Nawonso Amakumana Ndi Mavuto?
Baibulo limatchula zinthu zitatu zimene zimachititsa kuti anthu azivutika.
Mulungu Adzachotsa Mavuto Onse Padzikoli
Kodi mukufuna kudzakhala m’dziko lopanda mavuto, limene Mulungu walonjeza?
Ndinkayenda ndi Mfuti Kulikonse
Annunziato Lugarà anali wachiwawa, wakuba komanso chigawenga choopsa.
Kodi Mungatani Kuti Muzilangiza Bwino Ana Anu?
Baibulo limatchula zinthu zitatu zimene makolo ayenera kuchita polangiza ana.
Kodi Mukudziwa?
Kodi anthu akale ankatani kuti sitima zawo zisalowe madzi? Kodi kale anthu ankatani akafuna kusunga nsomba kuti zisawonongeke?
Kodi N’zotheka Kuona Mulungu Yemwe ndi Wosaoneka?
Werengani nkhaniyi kuti mudziwe mmene mungagwiritsire ntchito “maso a mtima wanu” kuona Mulungu.
Kuyankha Mafunso a M’Baibulo
Kodi tiyenera kupemphera pa nthawi yokha imene tikufuna kuti Mulungu atithandize zinazake?
Zina zimene zili pawebusaiti
Kodi Masoka Achilengedwe N’chilango Chochokera kwa Mulungu?
Taonani mfundo zitatu zimene Baibulo limasonyeza zokhudzana ndi chilango chomwe Mulungu amapereka.


c: text/html

text:
APRIL 30, 2015
NKHANI ZA PADZIKO LONSE
A Mboni za Yehova Alengeza za Misonkhano Yachigawo ya 2015
NEW YORK—A Mboni za Yehova ku United States adzayamba misonkhano yachigawo ya 2015 pa May 22. Mutu wa misonkhanoyi ndi wakuti “Tsanzirani Yesu” ndipo ipitiriza kuchitika padziko lonse mpaka January 2016. A Mboni za Yehova adzagwira ntchito yoitanira anthu ku msonkhanowu kwa milungu itatu. Anthu sadzafunika kulipira ndalama kuti achite nawo msonkhanowu.
Bambo J. R. Brown, omwe ndi mneneri wa Mboni za Yehova ku likulu lawo lapadziko lonse lomwe lili ku Brooklyn, New York, ananena kuti: “Mutu wa msonkhano wachigawo wa chaka chino ukusonyeza kuti Yesu Khristu, ndi wodziwika padziko lonse ndiponso ndi chitsanzo chabwino kwa anthu a misinkhu komanso zikhalidwe zosiyanasiyana. Tikukhulupirira kuti anthu onse amene adzapezekepo adzasangalala kuphunzira mbali zochititsa chidwi zokhudza moyo wa Yesu.” Msonkhano wa chaka chino udzakhala ndi mavidiyo ogwira mtima komanso osangalatsa kwambiri amene angadzatithandize kutsanzira Yesu pa moyo wathu.
Kuti mudziwe malo ndi masiku a misonkhano ya chigawo ya 2015 yakuti “Tsanzirani Yesu,” onani pa webusaiti yovomerezeka ya Mboni za Yehova ya jw.org. Atolankhani amene akufuna kudzafalitsa zokhudza msonkhanowu, angapite ku ofesi ya Mboni za Yehova ya m’dziko lawo ndipo angakakumane ndi mneneri wa Mboni za Yehova wa m’dzikolo.
Lankhulani ndi:
Kuchokera M’mayiko Ena: J. R. Brown, Office of Public Information, tel. +1 718 560 5000

robotstxt: allowed

filter: keep


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
51 Yehova wanena kuti: “Babulo+ pamodzi ndi anthu okhala ku Lebi-kamai ndikuwautsira chimphepo chowononga.+
2 Ine ndidzatumiza anthu opeta ku Babulo kuti akamupete ndi kusiya dziko lake lili lopanda kanthu.+ Pa tsiku la tsoka lake, anthuwo adzamuukira kuchokera kumbali zonse.+
3 “Munthu wodziwa kukunga uta musamulole kuchita zimenezo.+ Musamulole kunyamuka kuti amenye nkhondo atavala chovala chamamba achitsulo.
“Anthu inu musamvere chisoni anyamata ake.+ Wonongani gulu lake lonse la asilikali.+
4 Muwaphe ndi kusiya mitembo yawo ili paliponse m’dziko la Akasidi.+ Muwasiye mutawabaya m’misewu ya m’dzikolo.+
5 “Pakuti Mulungu, Yehova wa makamu,+ sanasiye Isiraeli ndi Yuda+ kuti akhale mkazi wamasiye. Dziko la Akasidi lili ndi mlandu waukulu pamaso pa Woyera wa Isiraeli.+
6 “Thawani ndi kutuluka m’Babulo+ ndipo aliyense apulumutse moyo wake.+ Musawonongeke chifukwa cha zolakwa zake.+ Ino ndi nthawi yoti Yehova amubwezere chilango.+ Mulungu abwezera Babulo mogwirizana ndi zochita zake.+
7 Babulo wakhala kapu yagolide m’dzanja la Yehova+ ndipo waledzeretsa dziko lonse lapansi.+ Mitundu ya anthu yaledzera ndi vinyo wake.+ N’chifukwa chake mitundu ya anthu ikuchita zinthu zamisala.+
8 Babulo wagwa mwadzidzidzi moti wasweka.+ Mulireni mofuula anthu inu.+ M’patseni mafuta a basamu kuti muthetse ululu wake,+ mwina achira.”
9 “Tinafuna kuchiritsa Babulo, koma iye sanachiritsike. Tiyeni timusiye anthu inu+ ndipo aliyense wa ife apite kudziko lakwawo.+ Pakuti chiweruzo chake chafika kumwamba ndipo chakwera kufika m’mitambo.+
10 Yehova watichitira zinthu zachilungamo.+ Bwerani kuti tisimbe ntchito za Yehova Mulungu wathu mu Ziyoni.”+
11 “Nolani mivi yanu.+ Dzitetezeni ndi zishango zozungulira, amuna inu. Yehova wautsa mitima ya mafumu a Amedi,+ chifukwa akufuna kulanga Babulo ndi kumuwononga.+ Yehova akufuna kubwezera Babulo chilango chifukwa cha kachisi wake.+
12 Kwezerani mpanda wa Babulo mtengo wa chizindikiro.+ Wonjezerani alonda+ ndipo ikani alondawo pamalo awo. Konzekeretsani omenya nkhondo mobisalira anzawo.+ Pakuti Yehova waganiza zoti achite ndipo adzachitira anthu okhala ku Babulo zimene wanena.”+
13 “Iwe mkazi wokhala pamadzi ambiri,+ wokhala ndi chuma chochuluka,+ mapeto ako afika ndipo nthawi yako+ yoti uzipanga phindu yatha.+
14 Yehova wa makamu walumbira m’dzina lake+ kuti, ‘M’dziko lako ndidzadzazamo amuna ngati dzombe+ ndipo amunawo adzaimba mokondwa chifukwa chokugonjetsa.’+
15 Mulungu woona ndi amene anapanga dziko lapansi ndi mphamvu zake,+ amene mwanzeru+ zake anakhazikitsa dziko+ limene anthu amakhalamo. Iye ndi amenenso anayala kumwamba mwa kuzindikira kwake.+
16 Mawu ake amapangitsa madzi akumwamba kuchita mkokomo, ndipo amachititsa nthunzi kukwera kuchokera kumalekezero a dziko lapansi.+ Iye wapanganso zipata zotulukirapo mvula+ ndipo amatulutsa mphepo yamkuntho m’nkhokwe zake.
17 Munthu aliyense wachita zinthu mopanda nzeru kwambiri moti ndi zoonekeratu kuti sakudziwa kalikonse.+ Mmisiri aliyense wa zitsulo adzachita manyazi chifukwa cha chifaniziro chake chosula.+ Pakuti chifaniziro chake chopangidwa ndi chitsulo chosungunula ndi mulungu wonama+ ndipo mafano amenewa alibe moyo.+
18 Iwo ndi achabechabe,+ ntchito yoyenera kutonzedwa.+ Mulungu akadzatembenukira kwa iwo, adzawawononga.+
19 “Koma Mulungu wa Yakobo sali ngati mafanowa.+ Iye ndi amene anapanga china chilichonse.+ Mulungu ameneyu ndiye ndodo ya cholowa chake+ ndipo dzina lake ndi Yehova wa makamu.”+
20 “Iwe ndiwe chibonga changa, zida zanga zankhondo.+ Kudzera mwa iwe ndidzaphwanya mitundu ya anthu kukhala zidutswazidutswa. Kudzera mwa iwe ndidzawononga maufumu.
21 Kudzera mwa iwe ndidzaphwanya hatchi ndi wokwerapo wake kukhala zidutswazidutswa. Kudzera mwa iwe ndidzaphwanya magaleta ankhondo ndi okweramo ake kukhala zidutswazidutswa.+
22 Kudzera mwa iwe ndidzaphwanya mwamuna ndi mkazi kukhala zidutswazidutswa. Kudzera mwa iwe ndidzaphwanya mwamuna wachikulire ndi kamnyamata kukhala zidutswazidutswa. Kudzera mwa iwe ndidzaphwanya mnyamata ndi namwali kukhala zidutswazidutswa.
23 Kudzera mwa iwe ndidzaphwanya m’busa ndi gulu lake la ziweto kukhala zidutswazidutswa. Kudzera mwa iwe ndidzaphwanya mlimi ndi ziweto zake zolimira kukhala zidutswazidutswa. Kudzera mwa iwe ndidzaphwanya abwanamkubwa ndi atsogoleri kukhala zidutswazidutswa.
24 Ndidzabwezera Babulo ndi anthu onse okhala m’dziko la Kasidi zoipa zonse zimene anachita ku Ziyoni anthu inu mukuona,”+ watero Yehova.
25 “Ine ndikuthira nkhondo iwe+ phiri lowononga,+ amene wawononga dziko lonse lapansi.+ Ndidzatambasula dzanja langa ndi kukuthira nkhondo. Ndidzakugubuduza kukuchotsa pamatanthwe ndipo ndidzakusandutsa phiri lotenthedwa ndi moto,” watero Yehova.+
26 “Anthu sadzatenga mwala kuchokera kwa iwe kuti ukakhale mwala wapakona kapena mwala wapamaziko+ chifukwa udzakhala mabwinja mpaka kalekale,”+ watero Yehova.
27 “Kwezani mtengo wa chizindikiro amuna inu.+ Imbani lipenga pakati pa mitundu ya anthu. Konzekeretsani+ mitundu ya anthu yoti imuthire nkhondo. Muitanireni maufumu a ku Ararati,+ ku Mini ndi ku Asikenazi.+ Muikireni wolemba anthu usilikali. Mubweretsereni mahatchi+ ngati dzombe lokhala ndi ubweya.
28 Konzekeretsani mitundu ya anthu kuti imuthire nkhondo, mafumu a ku Mediya,+ abwanamkubwa ake, atsogoleri ake onse ndi madera onse olamulidwa ndi aliyense wa amenewa.
29 Dziko ligwedezeke ndi kumva ululu waukulu,+ chifukwa Yehova waganiza zokhaulitsa Babulo kuti dzikolo likhale chinthu chodabwitsa, lopanda munthu wokhalamo.+
30 “Amuna amphamvu a ku Babulo asiya kumenya nkhondo. Iwo angokhala m’malo otetezeka. Mphamvu zawo zatha.+ Akhala ngati akazi.+ Nyumba za m’Babulo zatenthedwa. Mipiringidzo yake yathyoledwa.+
31 “Munthu mmodzi wothamanga wakumana ndi mnzake, ndipo mthenga mmodzi wakumana ndi mnzake,+ onsewa akukanena kwa mfumu ya Babulo kuti mzinda wake walandidwa kumbali zonse.+
32 Akukanenanso kuti malo owolokera mtsinje alandidwa+ ndipo ngalawa zagumbwa zatenthedwa. Amuna ankhondo nawonso asokonezeka.”+
33 Yehova wa makamu, Mulungu wa Isiraeli wanena kuti: “Mwana wamkazi wa Babulo ali ngati malo opunthira mbewu.+ Ino ndi nthawi yomupondaponda. Koma kwatsala ka nthawi pang’ono kuti nthawi yokolola imufikire.”+
34 “Nebukadirezara mfumu ya Babulo wandidya.+ Wandisokoneza ndi kundisandutsa chiwiya chopanda kanthu. Wandimeza ngati chinjoka chachikulu.+ Wakhuta zinthu zanga zokoma ndipo wanditsukuluza.
35 Mkazi wokhala mu Ziyoni adzanena kuti, ‘Chiwawa chimene achitira ine ndi thupi langa chigwerenso Babulo.’+ Yerusalemu adzanena kuti, ‘Magazi anga akhale pa anthu okhala m’dziko la Kasidi.’”+
36 Choncho Yehova wanena kuti: “Ine ndikukuyankhira mlandu,+ ndipo ndidzakubwezerera chilango.+ Ndidzaphwetsa nyanja yake ndi zitsime zake.+
37 Babulo adzakhala milu yamiyala+ ndi malo obisalamo mimbulu.+ Adzakhala chinthu chodabwitsa ndi chochiimbira mluzu ndipo simudzapezeka munthu wokhalamo.+
38 Anthu onse okhala mmenemo adzabangula ngati mikango yamphamvu. Adzalira ngati ana a mikango.”
39 “Chilakolako chawo chikadzakhala champhavu kwambiri ndidzawakonzera mapwando ndipo ndidzawaledzeretsa kuti asangalale.+ Pamenepo adzagona tulo tomwe tidzakhalapo mpaka kalekale, ndipo sadzadzukanso,”+ watero Yehova.
40 “Ndidzapita nawo kumalo owaphera ngati nkhosa zamphongo zopita kokaphedwa, ngati nkhosa zamphongo pamodzi ndi mbuzi zamphongo.”+
41 “Taonani! Sesaki walandidwa.+ Dziko lotamandidwa padziko lonse lapansi latengedwa.+ Babulo wakhala chinthu chodabwitsa pakati pa mitundu ya anthu.+
42 Nyanja yasefukira ndi kumiza Babulo. Mzinda wa Babulo wamizidwa pansi pa mafunde ambiri a nyanjayo.+
43 Mizinda yake yakhala chinthu chodabwitsa, dziko lopanda madzi komanso chipululu.+ Mizindayo yakhala ngati dziko limene simukukhala munthu aliyense ndipo sipadzapezeka mwana aliyense wa munthu wodutsa mmenemo.+
44 Ndidzalanga Beli+ ku Babulo ndipo ndidzamulavulitsa zimene wameza.+ Mitundu ya anthu sidzakhamukiranso kwa iye.+ Kuwonjezera apo, mpanda wa Babulo udzagwa.+
45 “Tulukani mwa iye anthu anga,+ ndipo aliyense wa inu apulumutse moyo wake+ ku mkwiyo wa Yehova woyaka moto.+
46 Mukapanda kutero mudzaopa m’mitima yanu+ ndipo mudzachita mantha chifukwa cha uthenga umene udzamveka m’dzikolo. M’chaka chimodzi uthengawo udzafika, kenako m’chaka china mudzamvekanso uthenga ndipo padzachitika chiwawa padziko lapansi. Wolamulira adzaukira wolamulira mnzake.
47 Taonani! Masiku adzafika ndipo ndidzalanga zifaniziro zogoba za ku Babulo.+ Dziko lake lonse lidzachita manyazi ndipo mitembo ya anthu ake onse ophedwa idzakhala paliponse mumzindawo.+
48 “Kumwamba ndi dziko lapansi ndi zonse zili mmenemo zidzafuula mosangalala chifukwa cha kugwa kwa Babulo,+ pakuti ofunkha zinthu zake adzafika kuchokera kumpoto,”+ watero Yehova.
49 “Babulo sanangophetsa anthu a mu Isiraeli okha+ koma anaphetsanso anthu a padziko lonse lapansi m’Babulomo.+
50 “Inu amene mwathawa lupanga, pitirizani kuthawa. Musaime chilili.+ Kumbukirani Yehova+ pamene muli kutali kwambiri ndipo mukumbukirenso Yerusalemu mumtima mwanu.”+
51 “Tamva mawu otonza+ ndipo tachita manyazi.+ Manyazi atiphimba nkhope+ chifukwa alendo aukira malo oyera m’nyumba ya Yehova.”+
52 “Chotero masiku adzafika,” watero Yehova, “ndipo ndidzalanga zifaniziro zake zogoba.+ M’dziko lake lonse anthu obayidwa adzakhala akubuula.”+
53 “Ngakhale Babulo atakwera kukafika kumwamba,+ kapenanso atakweza mphamvu zake kukhala zosafikirika,+ anthu ofunkha zinthu zake ochokera kwa ine adzamupeza,”+ watero Yehova.
54 “Tamverani! Ku Babulo kukumveka kulira kofuula+ ndipo m’dziko la Akasidi mukumveka phokoso la chiwonongeko chachikulu,+
55 chifukwa Yehova akufunkha zinthu za Babulo ndi kuthetsa mawu ake aakulu.+ Mafunde awo adzachita phokoso ngati madzi ambiri.+ Komanso phokoso la mawu awo lidzamveka m’Babulo.
56 Wofunkha adzafikira Babulo+ ndipo amuna ake amphamvu adzagwidwa.+ Mauta awo adzathyoledwa,+ pakuti Yehova ndi Mulungu wobwezera.+ Iye adzawabwezera ndithu.+
57 Ndidzaledzeretsa akalonga, anthu ake anzeru, abwanamkubwa ake, atsogoleri ake ndi anthu ake amphamvu.+ Adzagona tulo tomwe tidzakhalapo mpaka kalekale ndipo sadzadzukanso,”+ yatero Mfumu,+ imene dzina lake ndi Yehova wa makamu.+
58 Yehova wa makamu wanena kuti: “Ngakhale kuti mpanda wa Babulo ndi waukulu udzagwetsedwa ndithu.+ Ngakhale kuti zipata zake ndi zazitali zidzatenthedwa.+ Anthu adzagwira ntchito yolemetsa pachabe.+ Mitundu ya anthu idzagwira ntchito yolemetsa imene idzawonongedwa ndi moto+ ndipo adzangodzitopetsa.”
59 Mneneri Yeremiya anapereka malangizo kwa Seraya mwana wa Neriya+ mwana wa Maseya.+ Anapereka malangizowo pamene Seraya anapita ndi Zedekiya mfumu ya Yuda ku Babulo m’chaka chachinayi cha ufumu wake. Pa nthawiyo Seraya anali mkulu woyang’anira zinthu za mfumu.
60 Yeremiya analemba m’buku limodzi+ za masoka onse odzagwera Babulo. Iye analemba mawu onsewa okhudza zimene zidzachitikire Babulo.
61 Chotero Yeremiya anauza Seraya kuti: “Ukakafika ku Babulo ndi kuona mzindawo, ukawerenge mokweza mawu onsewa.+
62 Ukanene kuti, ‘Inu Yehova! Inu mwanena zowononga malo ano ndi kuwafafaniza kuti pasapezekenso chilichonse chokhalamo.+ Musapezeke munthu kapena chiweto koma mzindawo ukhale bwinja mpaka kalekale.’
63 Ndiye ukakamaliza kuwerenga bukuli, ukalimangirire mwala ndi kuliponya pakati pa mtsinje wa Firate.+
64 Ndiyeno ukanene kuti, ‘Umu ndi mmene Babulo adzamirire osatulukanso chifukwa cha masoka amene ndikumugwetsera.+ Ndipo Ababulowo adzadzitopetsa okha.’”+
Mawu a Yeremiya athera pamenepa.
Patsani ena
Patsani ena
Yeremiya 51
Baibulo la Dziko Latsopano la Malemba Opatulika
https://www.jw.org/finder?docid=1011452&Book=24&Chapter=51&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D51%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi Dziko Lapansili Lili M’manja Mwa Ndani?
Kodi mukuganiza kuti lili m’manja mwa . . .
Mulungu?
anthu?
kapena mwa winawake?
ZIMENE BAIBULO LIMANENA
“Dziko lonse lili m’manja mwa woipayo.”—1 Yohane 5:19.
“Mwana wa Mulungu anaonekera kuti awononge ntchito za Mdyerekezi.”—1 Yoh. 3:8, Baibulo la Dziko Latsopano.
KODI ZIMENEZI ZIKUTANTHAUZA CHIYANI?
Zikutithandiza kudziwa chifukwa chake m’dzikoli muli mavuto ochuluka chonchi.—Chivumbulutso 12:12.
Tingakhulupirire kuti zinthu m’dzikoli zidzakhala bwino.—1 Yohane 2:17.
KODI ZIMENE BAIBULO LIKUNENAZI TINGAZIKHULUPIRIREDI?
Inde, tingazikhulupirire pa zifukwa zitatu izi:
Ulamuliro wa Satana utha posachedwapa. Yehova akufunitsitsa kuthetsa ulamuliro wa Satana. Iye analonjeza kuti adzawononga Mdyerekezi ndi kuchotseratu mavuto onse amene Satana wabweretsa.—Aheberi 2:14, Baibulo la Dziko Latsopano.
Mulungu anasankha Yesu Khristu kuti alamulire dziko lonse. Yesu ndi wosiyana kwambiri ndi Satana, yemwe ndi wolamulira wankhanza komanso wodzikonda. Ponena za ulamuliro wa Yesu, Mulungu analonjeza kuti: “Adzamvera chisoni munthu wonyozeka ndi wosauka. . . . Adzawombola miyoyo yawo ku chipsinjo ndi chiwawa.”—Salimo 72:13, 14.
Mulungu sanganame. Baibulo limanena mosapita m’mbali kuti: “N’zosatheka kuti Mulungu aname.” (Aheberi 6:18) Yehova akalonjeza kuti achita chinachake, zimakhala ngati wachita kale. (Yesaya 55:10, 11) Choncho sitikukayikira kuti “wolamulira wa dzikoli aponyedwa kunja.”—Yohane 12:31.
GANIZIRANI MFUNDO IYI
Kodi wolamulira wadzikoli akadzawonongedwa, dzikoli lidzakhala bwanji?
Baibulo limayankha funso limeneli pa SALIMO 37:10, 11 ndi pa CHIVUMBULUTSO 21:3, 4.
Onaninso
Kodi Mulungu Ali ndi Cholinga Chotani Chokhudza Dziko Lapansili?
Baibulo limafotokoza chifukwa chake Mulungu analenga dzikoli, nthawi imene mavuto adzathe, mmene zinthu zidzakhalire padzikoli komanso anthu amene adzakhale m’dziko la paradaiso.


text:
Kodi Ndingakwanitse Bwanji Kuchita Homuweki Yonseyi?
Zimene mungachite
Pezani malo abwino owerengera. Akhale malo aphee, opanda zosokoneza. Ngati zili zotheka, mukhale ndi tebulo lowerengera. Komanso musayatse TV.
Muzigawa bwino nthawi yanu. Popeza sukulu ndi yofunika kwambiri pa moyo wanu, kuchita homuweki kuzikhala chinthu choyamba pa zochita zanu.
Musamasinthesinthe. Mukhale ndi nthawi yokhazikika yochitira homuweki, ndipo musamaisinthe.
Muzipanga pulani. Sankhani ntchito ya kusukulu imene mukufuna kuiika pamalo oyamba, pamalo achiwiri, kapenanso achitatu. Lembani ntchitozi komanso kutalika kwa nthawi imene mukufuna muthere pa ntchito iliyonse. Muzichonga ntchito iliyonse papepalalo mukamaliza kuigwira.
Muzipumirako. Mukaona kuti mwayamba kutopa, muzipumirako pang’ono. Koma musamachedwe kuyambiranso homuweki yanuyo.
Musamadzikayikire. Muzikumbukira kuti chifukwa chachikulu chimene chimachititsa kuti ana ena azikhoza bwino kwambiri kusukulu kuposa ena, ndi kulimbikira osati nzeru zokha. (Miyambo 10:4) Chotero inunso mungathe kumakhoza bwino. Mukungofunika kuchita khama ndipo zinthu zidzakuyenderani bwino.


text:
MUTU 90
Yesu Ndi “Kuuka Ndi Moyo”
YESU ANAFIKA LAZARO ATAMWALIRA
YESU NDI “KUUKA NDI MOYO”
Atachoka ku Pereya, Yesu anafika kufupi ndi mudzi wa Betaniya womwe unali pamtunda wa makilomita atatu chakum’mawa kwa Yerusalemu. Pa nthawiyi Mariya ndi Marita, omwe anali azichemwali ake a Lazaro, anali akulirabe maliro a mchimwene wawo ndipo kunyumba kwawo kunabwera anthu ambiri kudzawapepesa.
Kenako munthu wina anauza Marita kuti Yesu akubwera ndipo Marita anathamanga kuti akakumane naye. N’kutheka kuti Marita atakumana ndi Yesu anafotokoza zimene iyeyo komanso Mariya ankaganiza kwa masiku 4 amene Lazaro anali atamwalira. Iye anati: “Ambuye, mukanakhala kuno mlongo wanga sakanamwalira.” Koma zimenezi sizikusonyeza kuti Marita analibe chikhulupiriro chifukwa ananena kuti: “Ndikudziwa kuti zilizonse zimene mungapemphe Mulungu, Mulungu adzakupatsani zonsezo.” (Yohane 11:21, 22) Marita ankadziwa kuti Yesu anali ndi mphamvu zoti akanatha kuthandizabe mchimwene wakeyo.
Yesu anamuyankha kuti: “Mlongo wako adzauka.” Marita atamva zimenezi anaganiza kuti Yesu ankanena za nthawi imene anthu adzaukitsidwe padziko lapansi. Zimenezi ndi zimene Abulahamu komanso anthu ena ankakhulupirira. Kenako Marita posonyeza kuti ankakhulupirira kuti zimene Yesu ananena zidzachitikadi, ananena kuti: “Ndikudziwa kuti adzauka pa kuuka kwa akufa m’tsiku lomaliza.”—Yohane 11:23, 24.
Komabe, kodi Yesu akanathadi kuthandiza Lazaro pa nthawi imeneyi? Yesu anakumbutsa Marita kuti Mulungu anamupatsa mphamvu zoukitsira akufa. Anamuuza kuti: “Aliyense wokhulupirira mwa ine, ngakhale amwalire, adzakhalanso ndi moyo. Ndipo aliyense amene ali moyo ndi kukhulupirira mwa ine sadzafa ayi.”—Yohane 11:25, 26.
Yesu sankatanthauza kuti ophunzira ake amene anali ndi moyo pa nthawi imeneyo sadzafa. Ndipotu mogwirizana ndi zimene anauza atumwi ake, iyeyonso ankayembekezera kufa. (Mateyu 16:21; 17:22, 23) Iye ankatanthauza kuti ngati anthu atamukhulupirira akhoza kudzapeza moyo wosatha. Ndipotu anthu ambiri amene adzapeze moyo umenewu adzachita kuukitsidwa. Koma anthu ena okhulupirika amene adzakhale ndi moyo pa nthawi ya mapeto a dziko loipali sadzafa. Kaya zinthu zidzakhala bwanji, komabe mfundo ndi yakuti, aliyense amene amakhulupirira Yesu ayenera kukhulupirira kuti sadzafa mpaka kalekale.
Koma kodi Yesu amene anali atangonena kuti, “Ine ndine kuuka ndi moyo,” akanaukitsa Lazaro amene anali atamwalira kwa masiku angapo? Yesu anafunsa Marita kuti: “Kodi ukukhulupirira zimenezi?” Marita anayankha kuti: “Inde, Ambuye. Ndimakhulupirira kuti ndinu Khristu Mwana wa Mulungu, Amene dziko linali kuyembekezera kubwera kwake.” Marita ankakhulupirira kuti Yesu akhoza kuchita chinachake tsiku lomwelo, moti anathamangira kunyumba kumene kunali Mariya n’kukamuuza ali paokha kuti: “Mphunzitsi ali pano ndipo akukuitana.” (Yohane 11:25-28) Nthawi yomweyo Mariya anachoka kunyumbako ndipo anthu ena anamutsatira chifukwa ankaganiza kuti akupita kumanda a Lazaro.
Koma Mariya ankapita kwa Yesu ndipo atafika, anagwada pa mapazi a Yesu n’kubwereza zimene mchemwali wake ananena kuti: “Ambuye, mukanakhala kuno mlongo wanga sakanamwalira.” Yesu ataona kuti Mariya komanso gulu la anthu likulira, anavutika mumtima ndipo anamva chisoni kwambiri moti nayenso analira. Anthu amene anaona Yesu akulira anadabwa kwambiri pomwe ena ankafunsana kuti: ‘Ngati iyeyu, anakwanitsa kuchiritsa munthu yemwe anabadwa wakhungu uja, kodi sakanatha kuchitapo kanthu kuti mnzakeyu asamwalire?’—Yohane 11:32, 37.


text:
CHUMA CHOPEZEKA M’MAWU A MULUNGU | YESAYA 34-37
Hezekiya Anadalitsidwa Chifukwa cha Chikhulupiriro Chake
Senakeribu, yemwe anali mfumu ya Asuri, anatumiza Rabisake ku Yerusalemu kuti akakakamize Ayuda amumzindawo kuti angodzipereka okha. Asuriwo ananena mfundo zambiri zoopseza n’cholinga choti Ayuda achite mantha n’kudzipereka okha kwa Asuri popanda kumenya nkhondo
Anawauza kuti adzasowa owathandiza. Aiguputo sangakuthandizeni.—Yes. 36:6
Anawapangitsa kukayikira za Yehova. Yehova sakumenyerani nkhondo chifukwa sakusangalala nanu.—Yes. 36:7, 10
Anawaopseza. Musaganize n’komwe zoti mungalimbane ndi asilikali amphamvu a Asuri.—Yes. 36:8, 9
Anawanyengerera. Mukadzipereka nokha kwa Asuri zinthu zikuyenderani bwino pa moyo wanu.—Yes. 36:16, 17
Hezekiya sanasiye kukhulupirira Yehova
Anayesetsa kuchita zinthu mwanzeru pokonzekera kubwera kwa Asuri
Anapemphera kwa Yehova kuti awapulumutse komanso analimbikitsa anthu onse kuti azipemphera
Yehova anadalitsa Hezekiya chifukwa cha chikhulupiriro chake moti anatumiza mngelo kuti akaphe asilikali a Asuri okwana 185,000 usiku umodzi wokha


text:
FRUCTUS ARTIS, UABKhadi pafupifupi bizinesi
FRUCTUS ARTIS, UAB
Art zisudzo, Black mbiya, Chandelier salons, Christening mphatso, Clay zamgululi +71
Map
Ntchito gulu
Art zisudzo, Black mbiya, Chandelier salons, Christening mphatso, Clay zamgululi, Clock shopu, Creative photography, Events, Facilities, Folk art, Galasi mafelemu, Gold nkhani, Jewelery, Lona, Machira, Mafelemu chithunzi, Mafelemu nkhanza, Mafelemu photo, Mafoloko ndi mipeni, Magawo photo, Magetsi bafa, Magetsi denga, Makampani, kupanga, Malonda katundu, Mankhwala glass, Maphunziro, sayansi, chikhalidwe, Mawotchi wall, Mbale ceramic, Mbiya, Mbiya, Mfundo mkati, Mindandanda yamasewera, Miphika, Mkati kapangidwe, Montages, Mphamvu ndi zinthu zina zachilengedwe, Mphatso, Mphatso, Mphatso business, Mphatso m'nyumba, Mphatso oseketsa, Nkhanza services, Ntchito kujambula, Ntchito za art, Ntchito za art, Ojambula, Okhometsa, Okonza, Okonza services, Pansi nyali, Penyani intaneti, Phale, Photo situdiyo, Stone zamgululi, Stone zida, Stoneware, Tableware mafoloko ndi mipeni, Ukwati mphatso, Ulonda, Ulonda mawotchi, Wall kuwala, Yakale yoyendera, Zadothi zamgululi, Zaluso, Zamgululi la galasi, Ziboliboli, Zinthu mkati, Zinthu mpesa, Zisangalalo, Zisudzo ndi fairs, Zithunzi ntchito, Zithunzi services, Zodzikongoletsera m'nyumba, Zodzikongoletsera, miyala yamtengo wapatali, Zosangalatsa, yopuma, zosangalatsa, Zosayiwalika
Qr code
vCard
Website
Site dzina: Paveikslai, tapyba, grafika, piešiniai - Lietuvos didžiausia autorinių darbų parduotuvė internete - Fructus Artis


text:
Kodi Mukudziwa?
Kodi mipukutu inkapangidwa bwanji, nanga ankaigwiritsa ntchito bwanji?
Buku la Uthenga Wabwino wa Luka limanena kuti Yesu anapatsidwa mpukutu wa Yesaya kuti awerenge. Atapatsidwa mpukutuwo anaufutukula ndipo atamaliza kuwerenga anaupinda. Nayenso Yohane ananena kuti sanakwanitse kulemba mumpukutu wake zozizwitsa zonse zimene Yesu anachita.—Luka 4:16-20; Yohane 20:30; 21:25.
Koma kodi mipukutu inkapangidwa bwanji? Anthu ankagwiritsa ntchito zikopa, mapepala opangidwa ndi gumbwa komanso opangidwa ndi zinthu zina. Ndiyeno kuti apange mpukutu, ankalumikiza zikopa kapena mapepalawa n’kupanga chinthu chachitali. Kenako ankalembapo zimene akufuna, n’kukulunga mpukutuwo kumtengo. Mbali imene alembayo inkakhala mkati ndipo ankalembamo ngati mmene timachitira tikamalemba m’kope. Mpukutuwo ukakhala wautali kwambiri, unkakhala ndi timitengo tiwiri, kena kumayambiriro, kena kumapeto. Ndiye munthu akamawerenga, ankagwira timitengoto n’kumafutukula ndi dzanja limodzi, kwinaku akupinda ndi dzanja linali mpaka atafika pamene akufuna kuwerengapo.
Buku lina linati: “Nthawi zambiri mpukutu unkakhala wautali mamita 10 ndipo anthu ankatha kulembapo zinthu zambiri. Koma ukapindidwa sunkavuta kunyamula.” (The Anchor Bible Dictionary) Mwachitsanzo, buku la Uthenga Wabwino wa Luka linali lalitali mamita 9.5. Ndiye pofuna kuti mipukutuyi ikhale yolimba komanso yokongola, nthawi zina ankaidula, kuipenta komanso kuikhula ndi mwala m’mbali mwake kuti mukhale mosalala.
Kodi “ansembe aakulu” omwe amatchulidwa m’Malemba Achigiriki Achikhristu anali ndani?
Kungoyambira pamene Mulungu anasankha ansembe ku Isiraeli, munthu mmodzi yekha ndi amene ankakhala mkulu wa ansembe. (Numeri 35:25) Aroni ndi amene anali woyamba kupatsidwa udindowu. Kungochokera nthawi imeneyo, mkulu wa ansembe akamwalira, udindowu unkaperekedwa kwa mwana wamwamuna yemwe anali wamkulu m’banja la Aroni. (Ekisodo 29:9) Ana ambiri a Aroni anali ansembe, koma ndi ochepa amene anadzakhala akulu ansembe.
Ndiyeno mafumu a mitundu ina atayamba kulamulira Aisiraeli, ankachotsa komanso kuika pampando akulu a ansembe achiyuda nthawi iliyonse imene afuna. Komabe anthu omwe ankasankhidwawo ankakhala ochokera m’mabanja ena olemekezeka ndipo nthawi zambiri ankachokera m’banja la Aroni. Mkulu wa ansembe ankakhala m’modzi ndipo ankayang’anira ansembe onse. Koma panalinso “ansembe aakulu” omwe ankayang’anira magulu a ansembe ena. N’kutheka kuti m’gulu la ansembe aakuluwa, munali anthu ena amene anali atsogoleri a magulu 24 a ansembe a pakachisi. Munalinso anthu otchuka ochokera m’banja la mkulu wa ansembe komanso anthu ena omwe anachotsedwa pa udindo wawo ngati mkulu wa ansembe monga Anasi.—1 Mbiri 24:1-19; Mateyu 2:4; Maliko 8:31; Machitidwe 4:6.
Onaninso
Kodi Pali Munthu Amene Angadziwe Amene Analembadi Baibulo?
Anthu amene analemba Baibulo amati anauziridwa ndi Mulungu. Kodi tiyenera kukhulupirira zimene anthuwo analemba?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
9 “Tamverani Aisiraeli inu, lero mukuwoloka Yorodano+ kulowa m’dziko limene mukukalilanda kwa mitundu ikuluikulu ndi yamphamvu kuposa inuyo.+ Mukukalanda mizinda ikuluikulu yokhala ndi mipanda yolimba kwambiri yofika kumwamba.+
2 yokhalanso ndi anthu amphamvu ndi aatali, ana a Anaki,+ amene inu mukuwadziwa ndipo munamva anthu akunena za iwo kuti, ‘Ndani angaime pamaso pa ana a Anaki?’
3 Ndipo inu mukudziwa bwino lero kuti Yehova Mulungu wanu akuwoloka patsogolo panu+ kuti akutsogolereni. Iye ndi moto wowononga.+ Adzawawononga+ ndipo iye ndi amene adzawagonjetsa inu mukuona. Pamenepo mudzawalande dziko lawo ndi kuwawononga mofulumira monga mmene Yehova wakuuzirani.+
4 “Yehova Mulungu wanu akadzawakankhira kutali ndi inu musadzanene mumtima mwanu kuti, ‘Yehova watilowetsa m’dziko lino kuti tilitenge kukhala lathu, chifukwa cha kulungama kwathu,’+ pamene kwenikweni Yehova akukankhira mitundu iyi kutali ndi inu chifukwa cha kuipa kwawo.+
5 Sikuti mukulowa m’dziko ili kukalitenga kukhala lanu chifukwa cha kulungama kwanu+ kapena chifukwa cha kuwongoka mtima kwanu.+ Yehova Mulungu wanu akukankhira mitundu iyi kutali ndi inu, kwenikweni chifukwa cha kuipa kwawo,+ ndiponso kuti Yehova akwaniritse mawu onse amene analumbirira makolo anu Abulahamu,+ Isaki+ ndi Yakobo.+
6 Muyenera kudziwa kuti Yehova Mulungu wanu akukupatsani dziko labwinoli osati chifukwa cha kulungama kwanu, pakuti ndinu anthu ouma khosi.+
7 “Kumbukirani izi: Simuyenera kuiwala mmene munaputira Yehova Mulungu wanu m’chipululu.+ Anthu inu mwasonyeza khalidwe lopandukira Yehova kuyambira tsiku limene munatuluka m’dziko la Iguputo mpaka kudzafika malo ano.+
8 Ngakhale ku Horebe, inu munaputa mkwiyo wa Yehova moti Yehova anakukwiyirani kwambiri mpaka kufika pofuna kukufafanizani.+
9 Nditakwera m’phiri kukalandira miyala iwiri yosema,+ miyala ya pangano limene Yehova anachita nanu,+ ndinakhala m’phirimo masiku 40, usana ndi usiku,+ (sindinadye mkate kapena kumwa madzi,)
10 ndipo Yehova anandipatsa miyala iwiri yosema imene chala cha Mulungu chinalembapo.+ Pamiyala iwiri imeneyi panali mawu onse amene Yehova analankhula nanu m’phiri, kuchokera pakati pa moto, tsiku limene munasonkhana kumeneko.+
11 Ndipo atakwana masiku 40, usana ndi usiku, Yehova anandipatsa miyala iwiriyo, miyala ya pangano.+
12 Pamenepo Yehova anandiuza kuti, ‘Nyamuka, tsika mofulumira m’phiri muno, chifukwa anthu ako amene unawatulutsa ku Iguputo achita zinthu zowawonongetsa.+ Apatuka mofulumira panjira imene ndinawalamula kuyendamo. Adzipangira chifaniziro chopangidwa ndi chitsulo chosungunula.’+
13 Yehova anandiuza kuti, ‘Ndawaona anthu awa. Haa! Ndi anthu ouma khosi.+
14 Ndileke ndiwawononge+ ndi kufafaniza dzina lawo pansi pa thambo,+ ndipo ndikupange mtundu wamphamvu ndi waukulu kwambiri kuposa iwo.’+
15 “Kenako ndinatembenuka ndi kutsika m’phirimo pamene phirilo linali kuyaka moto,+ ndipo miyala iwiri ya pangano inali m’manja mwanga.+
16 Nditayang’ana, ndinaona kuti mwachimwira Yehova Mulungu wanu. Munali mutadzipangira mwana wa ng’ombe wachitsulo chosungunula.+ Munali mutapatuka mofulumira panjira imene Yehova anakulamulani kuyendamo.+
17 Pamenepo ndinatenga miyala iwiriyo ndi kuiponya pansi mwamphamvu ndi manja anga, ndi kuiswa inu mukuona.+
18 Zitatero ndinadzigwetsa pansi pamaso pa Yehova masiku 40, usana ndi usiku, ngati mmene ndinachitira poyamba. Sindinadye mkate kapena kumwa madzi+ chifukwa cha machimo anu onse amene munachita ndi kukhumudwitsa Yehova, mwa kuchita zinthu zoipa pamaso pake.+
19 Pakuti ndinachita mantha chifukwa cha mkwiyo waukulu wa Yehova umene unakuyakirani, mpaka kufika pofuna kukufafanizani.+ Koma Yehova anandimveranso pa nthawi imeneyi.+
20 “Yehova anakwiyiranso kwambiri Aroni, mpaka kufika pofuna kumuwononga.+ Koma ine ndinapembedzeranso Mulungu+ pa nthawi imeneyo kuti asawononge Aroni.
21 Ndipo mwana wa ng’ombeyo,+ amene munachimwa pomupanga, ndinamutenga n’kumutentha ndi moto ndi kumuphwanya, n’kumupera mpaka atakhala wosalala ngati fumbi. Kenako ndinamwaza fumbilo mumtsinje wotuluka m’phirimo.+
22 “Kuwonjezera apo, pa Tabera,+ pa Masa+ ndi pa Kibiroti-hatava+ munaputanso mkwiyo wa Yehova.+
23 Yehova atakutumani kuchokera ku Kadesi-barinea+ kuti, ‘Kwerani ndi kukatenga dziko limene ndidzakupatsani kuti likhale lanu,’ pamenepo munapandukiranso malamulo a Yehova Mulungu wanu,+ ndipo simunasonyeze chikhulupiriro+ mwa iye komanso simunamvere mawu ake.+
24 Mwasonyeza khalidwe lopandukira Yehova+ kuyambira tsiku limene ndinakudziwani.
25 “Chotero ndinadzigwetsa pansi pamaso pa Yehova masiku 40, usana ndi usiku.+ Ndinadzigwetsa choncho chifukwa Yehova anati akufuna kukufafanizani.+
26 Pamenepo ndinayamba kupembedzera+ Yehova ndi kunena kuti, ‘Yehova Ambuye Wamkulu Koposa, musawononge anthu anu, amene ndiwo chuma chanu chapadera,+ anthu amene munawawombola ndi mphamvu yanu, amene munawatulutsa mu Iguputo+ ndi dzanja lamphamvu.+
27 Kumbukirani atumiki anu Abulahamu, Isaki ndi Yakobo.+ Musaone kuuma mtima kwa anthu awa ndi kuipa kwawo ndiponso tchimo lawo,+
28 kuopera kuti anthu a m’dziko+ limene munatitulutsamo anganene kuti: “Chifukwa Yehova sanathe kuwalowetsa m’dziko limene anawalonjeza, komanso chifukwa chakuti anali kudana nawo, anawatulutsa kuti akawaphere m’chipululu.”+
29 Iwo ndi anthu anube, chuma chanu chapadera,+ anthu amene munawatulutsa ndi mphamvu zanu zazikulu ndi dzanja lanu lotambasula.’+
Patsani ena
Patsani ena
Deuteronomo 9
Baibulo la Dziko Latsopano la Malemba Opatulika
https://www.jw.org/finder?docid=1011452&Book=5&Chapter=9&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D9%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Advokatų kontora BRAZAUSKAS LAWUPKhadi pafupifupi bizinesi
Advokatų kontora BRAZAUSKAS LAWUP
Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kuthi administrative +4
Map
Ntchito gulu
Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kuthi administrative, Kuthi chigawenga, Kuthi civil, Lamulo banja, Litigation
Qr code
vCard
Website
Site dzina: lawup.lt - Domenai, domenų registravimas - UAB "Interneto vizija"


text:
NKHANI YA PACHIKUTO | KODI N’ZOTHEKA KUSINTHA ZOMWE MUNAZOLOWERA?
1 N’zosatheka Kusintha Lero ndi Lero
Nthawi zina munthu angamafune kusiya makhalidwe oipa nthawi imodzi. Mwina anganene kuti, ‘Mlungu uno ndikufuna kusiya kusuta, kutukwana komanso kugona mochedwa. Ndipo ndikufuna ndiyambe kuchita masewera olimbitsa thupi, kudya zakudya zopatsa thanzi ndiponso kuimbira foni achibale anga.’ Komatu ngati munthu atayeseradi kuchita zinthu zonsezi nthawi imodzi, palibe chomwe angakwanitse.
MFUNDO YA M’BAIBULO: “Nzeru zimakhala ndi anthu odzichepetsa.”—Miyambo 11:2.
Munthu wodzichepetsa amangochita zimene angakwanitse. Amadziwa kuti sangakwanitse kuchita chilichonse chifukwa chosowa nthawi, mphamvu komanso zinthu zina. Munthu wotereyu amasintha zinthu pang’onopang’ono.
Munthu akamayesera kusintha zinthu zonse nthawi imodzi, palibe chomwe angakwanitse
ZIMENE MUNGACHITE
Muziyesa kaye kukwaniritsa chinthu chimodzi kapena ziwiri. Kuti zimenezi zitheke tayesani kuchita izi:
Lembani zinthu zabwino zimene mukufuna kuzolowera kumachita komanso zinthu zoipa zomwe munazolowera ndipo mukufuna kuzisiya. Yesetsani kulemba zinthu zambiri ndithu.
Polembapo muyambe ndi zinthu zomwe mukuona kuti ndi zofunika kwambiri.
Ndiyeno pa zinthu zabwino ndi zoipa zimene munalemba zija, musankhepo chinthu chimodzi kapena ziwiri ndipo muziyesetsa kumachita zabwinozo komanso kusiya zoipazo. Zikatheka, yeserani zina mpaka zitathekanso.
Kuti musavutike kuzolowera, muzichita zinthu zabwino pa nthawi yomwe munkachita zinthu zoipa. Mwachitsanzo, ngati pa zinthu zomwe mukufuna kusiya munalembapo vuto loonera kwambiri TV, ndipo pa zinthu zomwe mukufuna mutamachita munalembapo kuti muziimbira foni achibale, mungalembe izi: ‘M’malo mongofikira kuyatsa TV ndikafika pakhomo, ndiziyamba kuimbira foni achibale.’


text:
NKHANI YA PACHIKUTO | YESU ANATIPULUMUTSA KU UCHIMO NDI IMFA
Kodi Mwambo Wokumbukira Imfa ya Yesu Udzachitika Liti?
Usiku woti afa mawa lake, Yesu analamula ophunzira ake kuti azichita mwambo wokumbukira imfa yake. Anawauza kuti: “Muzichita zimenezi pondikumbukira.”—Luka 22:19.
Chaka chino, mwambowu udzachitika Lachisanu pa 3 April, dzuwa litalowa. A Mboni za Yehova akukuitanani inuyo limodzi ndi banja lanu kuti mudzabwere kumwambowu. Padzakambidwa nkhani yomwe idzafotokoze kufunika kwa imfa ya Yesu komanso kuti ingakupindulitseni bwanji.
Onaninso
Mwambo Wokumbukira Imfa ya Yesu
Chaka chilichonse anthu mamiliyoni ambiri amasonkhana pa mwambo wokumbukira imfa ya Yesu. Tikukuitanani ku mwambowu kuti mudzadziwe mmene imfa ya Yesu imakukhudzirani.


text:
MŪSŲ NAMAS, UABKhadi pafupifupi bizinesi
MŪSŲ NAMAS, UAB
Chitetezo ntchito, Denga, Door, Facilities, Fasteners +35
Map
Ntchito gulu
Chitetezo ntchito, Denga, Door, Facilities, Fasteners, Formica, Kachitidwe security, Katundu banja, Katundu kuikira, Katundu magetsi, Konkire zamgululi, Kujambula, Kutchinjiriza zipangizo, Kuwotcherera, Kuyatsa ka, Makalapeti, Makampani mankhwala, Makampani, kupanga, Makina, zipangizo, Malonda katundu, Maluwa, Mankhwala glass, Mchere, Mfundo mkati, Mipando, Mlongoti, Mphamvu ndi zinthu zina zachilengedwe, Phale, Pools, Tableware mafoloko ndi mipeni, Tsitsi, Ulonda, Windows, Zamalumikizidwe, internet, Zamgululi wood, Zida, Zipangizo zoyendera magetsi banja, Zitsulo ndi zitsulo mankhwala, Zomangamanga, malo, Zomangira
Qr code
vCard
Website
Site dzina: UAB "MŪSŲ NAMAS" - statybinės, ūkinės, interjero apdailos medžiagos


text:
“Muzitsimikizira Kuti Zinthu Zofunika Kwambiri Ndi Ziti”
“Muzitsimikizira kuti zinthu zofunika kwambiri ndi ziti.”—AFIL. 1:10.
1, 2. Kodi ophunzira a Yesu ayenera kuti anachita chidwi ndi ulosi uti wonena za masiku otsiriza ndipo n’chifukwa chiyani?
YESU atauza ophunzira ake kuti kachisi adzawonongedwa, Petulo, Yakobo, Yohane ndiponso Andireya ankadera nkhawa. (Maliko 13:1-4) Choncho atakhala kwaokha ndi Yesu, anamufunsa kuti: “Tiuzeni, Kodi zinthu zimenezi zidzachitika liti, ndipo chizindikiro cha kukhalapo kwanu ndi cha mapeto a nthawi ino chidzakhala chiyani?” (Mat. 24:1-3) Yesu anayamba kuwauza zinthu zimene zidzachitike zomwe zidzasintha kwambiri moyo wa anthu ndiponso kusonyeza kuti dziko loipa la Satanali latsala pang’ono kutha. Ophunzira a Yesu ayenera kuti anachita chidwi kwambiri ndi chinthu chimodzi. Iye atanena za zinthu zovuta monga nkhondo, njala ndiponso kusamvera malamulo, anatchula chinthu chabwino chimene chidzachitike m’masiku otsiriza. Iye anati: “Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.”—Mat. 24:7-14.
2 Ophunzira a Yesu ankalalikira uthenga wabwino wa Ufumu limodzi ndi Khristu. (Luka 8:1; 9:1, 2) Komanso iwo ayenera kuti ankakumbukira mawu a Yesu akuti: “Zokolola n’zochulukadi, koma antchito ndi ochepa. Choncho pemphani Mwini zokololazo kuti atumize antchito okam’kololera.” (Luka 10:2) Koma n’kutheka kuti ankadzifunsa kuti: ‘Tidzakwanitsa bwanji kulalikira “padziko lonse lapansi” ndiponso kupereka “umboni ku mitundu yonse”? Kodi anthu okwanira kuti alalikire padziko lonse adzachokera kuti?’ Ophunzirawo akanakhala ndi mwayi wooneratu zimene zikuchitika pokwaniritsa mawu a pa Mateyu 24:14, akanadabwa kwambiri.
3. Kodi lemba la Luka 21:34 likukwaniritsidwa bwanji masiku ano? Kodi tiyenera kudzifunsa mafunso ati?
3 Ulosi wa Yesu umenewu ukukwaniritsidwa masiku ano. Anthu mamiliyoni akulalikira uthenga wabwino wa Ufumu mogwirizana padziko lonse. (Yes. 60:22) Koma Yesu anasonyezanso kuti m’masiku otsiriza anthu ena adzavutika kuti aike patsogolo ntchito yolalikira. Iye ananena kuti iwo adzasokonezedwa ndi zinthu zina ndipo mitima yawo ‘idzalemedwa.’ (Werengani Luka 21:34.) Mawu amenewa akukwaniritsidwanso masiku ano. Anthu a Mulungu ena akusokonezedwa ndi zinthu zina. Timaona zimenezi tikaganizira zimene iwo amasankha pa nkhani ya ntchito, maphunziro apamwamba, chuma ndiponso nthawi imene amachita masewera kapena zosangalatsa. Anthu ena akufooka chifukwa cha mavuto ndiponso nkhawa za tsiku ndi tsiku. Choncho muyenera kudzifunsa kuti: ‘Nanga ineyo ndikuchita bwanji pa nkhani imeneyi? Kodi zomwe ndimasankha zimasonyeza kuti ndikuika patsogolo zimene Mulungu amafuna?’
4. (a) Kodi Paulo anapempherera Akhristu oyambirira pa nkhani iti? Nanga iwo anachita chiyani? (b) Kodi tikambirana chiyani m’nkhani ino ndiponso yotsatira? Kodi kuchita zimenezi kutithandiza bwanji?
4 Akhristu a m’nthawi ya atumwi anayenera kuchita khama kuti apitirize kuika zinthu za Mulungu patsogolo. Mtumwi Paulo anaona kuti ndi bwino kupempherera Akhristu a ku Filipi kuti ‘azitsimikizira kuti zinthu zofunika kwambiri ndi ziti.’ (Werengani Afilipi 1:9-11.) Mofanana ndi mtumwi Paulo, Akhristu ambiri pa nthawiyo ankaonetsa “kulimba mtima kowonjezereka polankhula mawu a Mulungu mopanda mantha.” (Afil. 1:12-14) Masiku anonso, Akhristu ambiri amalalikira Mawu a Mulungu molimba mtima. Komabe tiyeni tikambirane zimene gulu la Yehova likuchita masiku ano. Izi zitithandiza kuti tiziika patsogolo kwambiri ntchito yolalikira yomwe ndi yofunika koposa. Tikambirana zimene Yehova wakonza pofuna kukwaniritsa ulosi wa pa Mateyu 24:14. Tikambirananso zimene gulu la Yehova likuika patsogolo. Tionanso mmene kudziwa zimenezi kungatilimbikitsire ifeyo komanso mabanja athu. M’nkhani yotsatira tidzakambirana zimene zingatithandize kupirira komanso kutsatira bwinobwino gulu la Yehova.
MBALI YAKUMWAMBA YA GULU LA YEHOVA
5, 6. (a) N’chifukwa chiyani Yehova anaonetsa anthu masomphenya a mbali yakumwamba ya gulu lake? (b) Kodi tikuphunzira chiyani pa masomphenya a Ezekieli?
5 Pali zinthu zambiri zimene Yehova anasankha kusalemba m’Baibulo. Mwachitsanzo, iye sanalembemo mmene ubongo umagwirira ntchito ndiponso mmene zinthu zonse zimayendera m’chilengedwe. Koma watipatsa mfundo zofunika zimene zingatithandize kumvetsa zolinga zake komanso kuchita zinthu mogwirizana ndi zolingazo. (2 Tim. 3:16, 17) N’zochititsa chidwi kuti Baibulo limatiuzanso zinthu zina zokhudza mbali yakumwamba ya gulu la Yehova. Timasangalala kwambiri kuwerenga zinthu zokhudza mbali yakumwambayi zimene zili m’mabuku a Yesaya, Ezekieli, Danieli komanso Chivumbulutso. (Yes. 6:1-4; Ezek. 1:4-14, 22-24; Dan. 7:9-14; Chiv. 4:1-11) Zili ngati Yehova anangotsegula katani kuti tione zakumwamba. N’chifukwa chiyani analemba zimenezi m’Baibulo?
6 Yehova amafuna kuti tizikumbukira kuti sitili m’gulu limene lili padziko lapansi lokhali. Mbali ina ya gululi ili kumwamba ndipo ikuchita zambiri pokwaniritsa zolinga zake. Mwachitsanzo, Ezekieli anaona galeta lalikulu kwambiri limene likuimira mbali yakumwambayi. Galetali limayenda pa liwiro loopsa ndipo limatha kusintha kolowera mofulumira kwambiri. (Ezek. 1:15-21) Mawilo ake akangozungulira kamodzi, galetali limakhala kuti lapita patali kwambiri. M’masomphenyawo, Ezekieli anaonanso Wokwera pa galetalo. Iye anati: “Ndinaona chinachake chowala ngati siliva wosakanikirana ndi golide, chooneka ngati kuti mkati mwake monse mukuyaka moto . . . Zinali kuoneka ngati ulemerero wa Yehova.” (Ezek. 1:25-28) Kodi mukuganiza kuti Ezekieli anamva bwanji ataona zimenezi? Masomphenyawo anathandiza Ezekieli kuona kuti Yehova akutsogoleradi gulu lake n’kumaliyendetsa pogwiritsa ntchito mzimu woyera. Kunena zoona, galeta limeneli likusonyeza bwino kwambiri mmene mbali yakumwamba ya gulu la Yehova imachitira zinthu.
7. Kodi masomphenya amene Danieli anaona amalimbitsa bwanji chikhulupiriro chathu?
7 Nayenso Danieli anaona masomphenya amene amalimbitsa chikhulupiriro chathu. Iye anaona Yehova, yemwe ankaoneka ngati “Wamasiku Ambiri,” atakhala pampando wachifumu umene unali kuyaka moto walawilawi. Mpandowo unali ndi mawilo. (Dan. 7:9) Yehova ankafuna kuti Danieli adziwe kuti gulu Lake likuyenda, kapena kuti likuchita zambiri pokwaniritsa chifuniro Chake. Danieli anaonanso Yesu yemwe ankaoneka “ngati mwana wa munthu.” Yesuyo ankapatsidwa ufumu kuti azilamulira mbali yapadziko lapansi ya gulu la Yehova. Ulamuliro wake si wazaka zochepa ayi koma “udzakhalapo mpaka kalekale ndipo sudzatha. Ufumu wake sudzawonongedwa.” (Dan. 7:13, 14) Masomphenya amenewa amatilimbikitsa kukhulupirira Yehova ndiponso zimene akuchita. Iye anapereka “ulamuliro, ulemerero, ndi ufumu” kwa Yesu yemwe ndi Mwana wake wokhulupirika. Popeza Yehova amakhulupirira Mwana wakeyu, ifenso tiyenera kukhulupirira kuti Yesu ndi Mfumu yabwino.
8. Kodi Ezekieli ndi Yesaya anamva bwanji Yehova atawaonetsa masomphenya? Nanga masomphenyawa ayenera kutilimbikitsa kuchita chiyani?
8 Kodi masomphenya a mbali yakumwamba ya gulu la Yehova ayenera kutilimbikitsa kuchita chiyani? Mofanana ndi Ezekieli, ifenso timagoma kwambiri tikaona zimene Yehova akuchita. (Ezek. 1:28) Kuganizira kwambiri za gulu la Yehova kukhoza kutilimbikitsa kuchita zambiri ngati mmene anachitira Yesaya. Iye ataona masomphenyawo kenako n’kumva Yehova akufuna munthu woti amutume, anayankha kuti: “Ine ndilipo! Nditumizeni.” (Werengani Yesaya 6:5, 8.) Yesaya ankadziwa kuti Yehova amuthandiza kuthana ndi vuto lililonse. Masomphenya amenewa ayenera kutilimbikitsanso kutumikira Yehova mwakhama. N’zolimbikitsa kudziwa kuti tili m’gulu limene likugwira ntchito nthawi zonse pokwaniritsa zolinga za Yehova.
MBALI YAPADZIKO LAPANSI YA GULU LA YEHOVA
9, 10. Kodi mbali yapadziko lapansi ya gulu la Yehova ndi yofunika bwanji?
9 Kudzera mwa Mwana wake, Yehova wakhazikitsa mbali yapadziko lapansi ya gulu lake yomwe imagwira ntchito limodzi ndi mbali yakumwamba. Kodi mbali yapadzikoyi ndi yofunika bwanji pokwaniritsa ntchito yotchulidwa pa Mateyu 24:14? Ndi yofunika pa zifukwa zitatu.
10 Choyamba, Yesu ananena kuti ophunzira ake adzalalikira “mpaka kumalekezero a dziko lapansi.” (Mac. 1:8) Chachiwiri, panafunika kuti anthu ogwira ntchito imeneyi aziphunzitsidwa Baibulo ndiponso kulimbikitsidwa. (Yoh. 21:15-17) Chachitatu, panafunikanso kuti anthu ogwira ntchito yolalikira azisonkhana kuti azilambira Yehova ndiponso kuphunzitsidwa mmene angagwirire ntchitoyo. (Aheb. 10:24, 25) Kuti zinthu zimenezi zitheke, panafunika gulu lochita zinthu mwadongosolo.
11. Kodi tingasonyeze bwanji kuti timaona gulu la Yehova kukhala lofunika?
11 Kodi tingasonyeze bwanji kuti timaona gulu la Yehova kukhala lofunika? Njira imodzi ndi kukhulupirira anthu amene akutitsogolera pa ntchito yolalikira. Yehova ndi Yesu akuwakhulupirira choncho ifenso tiyenera kuwakhulupirira. Abale amene akutitsogolera akhoza kugwiritsa ntchito nthawi yawo pochita zinthu zambirimbiri m’dzikoli. Koma salola kutanganidwa ndi zimenezo. Tiyeni tione zimene mbali yapadziko lapansi ya gulu la Yehova ikuika patsogolo nthawi zonse.
“ZINTHU ZOFUNIKA KWAMBIRI” ZIMAKHALA PATSOGOLO
12, 13. Kodi akulu amatsogolera bwanji pa ntchito yolalikira? Kodi zimenezi zimakulimbikitsani bwanji?
12 Padziko lonse, akulu oyenerera amaikidwa kuti ayang’anire ndiponso kutsogolera ntchito yolalikira Ufumu m’mayiko amene akutumikira. Iwo asanasankhe zochita, amafufuza kaye m’Mawu a Mulungu kuti Mawuwo akhale ngati ‘nyale younikira kumapazi awo komanso kuwala kounikira njira yawo.’ Abalewa amapempheranso kuti Yehova awatsogolere.—Sal. 119:105; Mat. 7:7, 8.
13 Mofanana ndi oyang’anira mu nthawi ya atumwi, akulu amene amayang’anira ntchito yolalikira masiku ano amadzipereka kwambiri “pa utumiki wokhudza mawu a Mulungu.” (Mac. 6:4) Iwo amasangalala kwambiri akaona kuti ntchito yolalikira uthenga wabwino ikuyenda bwino m’dziko lawo komanso padziko lonse. (Mac. 21:19, 20) M’malo mopanga malamulo ambirimbiri, iwo amatsatira Malemba ndipo amalola mzimu woyera kuwatsogolera akamasankha zimene zingathandize pa ntchito yolalikira. (Werengani Machitidwe 15:28.) Akamachita zimenezi, amapereka chitsanzo chabwino kwa abale ndi alongo m’mipingo.—Aef. 4:11, 12.
14, 15. (a) Kodi Akhristu akugwira ntchito ziti zothandiza kuti ntchito yolalikira padziko lonse iziyenda bwino? (b) Kodi inuyo mumamva bwanji mukamathandiza kuti ntchito yolalikira iziyenda bwino?
14 Abale ambiri amagwira ntchito tsiku lililonse kuti akonze mabuku ndiponso mapulogalamu a misonkhano ya mpingo komanso ikuluikulu. Palinso abale ndi alongo masauzande ambiri amene amagwira ntchito mwakhama kwambiri kuti amasulire mabuku m’zinenero zoposa 600. Izi zikuthandiza kuti anthu ambiri aphunzire “zinthu zazikulu za Mulungu” m’zinenero zawo. (Mac. 2:7-11) Abale ndi alongo achinyamata amagwiranso ntchito yosindikiza mabuku pogwiritsa ntchito makina apamwamba kwambiri. Mabuku amenewa amatumizidwa kumipingo ngakhale imene ili kutali kwambiri.
15 Gulu la Yehova likuchitanso zinthu zina n’cholinga choti litithandize kuika patsogolo ntchito yolalikira. Mwachitsanzo, pali abale ndi alongo ambiri amene amadzipereka kumanga Nyumba za Ufumu komanso malo a misonkhano. Ena amathandiza kukachitika masoka achilengedwe kapena kuthandiza abale ndi alongo m’zipatala. Enanso amathandiza pokonzekera misonkhano ikuluikulu ndipo ena amakhala alangizi m’sukulu zophunzitsa Baibulo. Kodi cholinga cha ntchito zonsezi n’chiyani? Choyamba, zimathandiza kuti ntchito yolalikira iziyenda bwino. Zimathandizanso kuti Akhristu amene akugwira ntchitoyi aphunzitsidwe ndiponso kulimbikitsidwa. Komanso zikuthandiza kuti anthu ena ayambe kulambira Yehova. Kunena zoona, mbali yapadziko lapansi ya gulu la Yehova ikuikadi patsogolo zinthu zofunika kwambiri.
TSANZIRANI GULU LA YEHOVA
16. Kodi mungafufuze zinthu ziti pa Kulambira kwa Pabanja kapena pophunzira panokha?
16 Kodi ifeyo nthawi zina timafatsa n’kuganizira zimene gulu la Yehova lakhala likuchita? Anthu ena asankha kuti pa Kulambira kwa Pabanja kapena pamene akuphunzira paokha azifufuza ndiponso kusinkhasinkha nkhani ngati zimenezi. Mukhoza kusangalala kwambiri kuphunzira masomphenya amene Yehova anaonetsa Yesaya, Ezekieli, Danieli ndiponso Yohane. Palinso mabuku ena (monga buku lakuti Jehovah’s Witnesses—Proclaimers of God’s Kingdom) ndiponso ma DVD omwe angakuthandizeni kudziwa zambiri zokhudza gulu la Yehova.
17, 18. (a) Kodi nkhani imeneyi yakuthandizani bwanji? (b) Kodi tiyenera kudzifunsa mafunso ati?
17 Kusinkhasinkha zimene Yehova akuchita pogwiritsa ntchito gulu lake kumatithandiza. Mofanana ndi gulu lake lochititsa chidwi, nthawi zonse tiziika patsogolo zinthu zofunika kwambiri. Tikamachita zimenezi, timafunitsitsa kutsanzira mtumwi Paulo, yemwe analemba kuti: “Popeza tili ndi utumiki umenewu malinga ndi chifundo chimene tinasonyezedwa, sitikubwerera m’mbuyo.” (2 Akor. 4:1) Iye analimbikitsanso Akhristu anzake kuti: “Tisaleke kuchita zabwino, pakuti pa nyengo yake tidzakolola tikapanda kutopa.”—Agal. 6:9.
18 Kodi pali zinthu zimene inuyo kapena banja lanu muyenera kusintha kuti tsiku lililonse muziika patsogolo zinthu zofunika kwambiri? Kodi mungachepetse zinthu ziti pa moyo wanu kuti mukhale ndi nthawi yambiri yogwira ntchito yolalikira? M’nkhani yotsatira tidzakambirana zinthu zisanu zimene zingatithandize kuti tizichita zinthu mogwirizana ndi gulu la Yehova.


text:
MUTU 88
Mmene Zinthu Zinasinthira kwa Munthu Wachuma Komanso kwa Lazaro
FANIZO LA MUNTHU WACHUMA NDI LAZARO
Yesu anali atapereka malangizo othandiza kwambiri ofotokoza mmene ophunzira ake angagwiritsire ntchito chuma. Koma pamene ankapereka malangizo amenewa panalinso Afarisi ndipo iwo ndi amene ankafunika kumvetsera kwambiri malangizo amenewa. N’chifukwa chiyani tikutero? Chifukwa chakuti Afarisi ‘ankakonda kwambiri ndalama.’ Afarisiwo atamva zimene Yesu ananena “anayamba kumunyogodola.”—Luka 15:2; 16:13, 14.
Koma Yesu sanachite mantha ndi zimenezi moti anawauza kuti: “Inu mumadzitcha olungama pamaso pa anthu, koma Mulungu akudziwa mitima yanu. Chifukwa chimene chili chapamwamba kwa anthu n’chonyansa m’maso mwa Mulungu.”—Luka 16:15.
Kwa nthawi yaitali anthu wamba ankaona Afarisi ngati anthu apamwamba koma nthawi yoti zinthu zisinthe inakwana. Anthu amene ankaoneka kuti anali apamwamba chifukwa chakuti anali atsogoleri andale, atsogoleri achipembedzo komanso chifukwa chakuti anali olemera, anatsitsidwa. Pomwe anthu wamba amene ankafuna kuphunzira zinthu zambiri zauzimu anakwezedwa. Zimene Yesu ananena zinasonyezeratu kuti pali kusintha kwakukulu. Iye anati:
“Anthu anali kulalikira Chilamulo ndi Zolemba za aneneri kudzafika m’nthawi ya Yohane. Kuchokera nthawi imeneyo, uthenga wabwino umene ukulengezedwa ndi wokhudza ufumu wa Mulungu, ndipo anthu osiyanasiyana akuyesetsa mwakhama kuti akalowemo. Ndithudi, n’chapafupi kuti kumwamba ndi dziko lapansi zichoke kusiyana n’kuti ngakhale mbali chabe ya chilembo chimodzi cha m’Chilamulo isakwaniritsidwe.” (Luka 3:18; 16:16, 17) Kodi zimene Yesu ananenazi zinasonyeza bwanji kuti panali kusintha kwakukulu?
Atsogoleri achipembedzo achiyuda ankanena monyada kuti amatsatira Chilamulo cha Mose. Mwina mungakumbukire kuti pamene Yesu anachiritsa munthu wakhungu ku Yerusalemu, Afarisi analankhula monyada kuti: “Ifetu ndife ophunzira a Mose. Tikudziwa kuti Mulungu analankhula ndi Mose.” (Yohane 9:13, 28, 29) Chifukwa china chimene Mulungu anaperekera Chilamulo cha Mose chinali choti athandize anthu kudziwa Mesiya, yemwe anali Yesu. Yohane M’batizi ananena kuti Yesu anali Mwanawankhosa wa Mulungu. (Yohane 1:29-34) Kuyambira pa nthawi imene Yohane anayamba utumiki wake, Ayuda odzichepetsa, makamakanso amene anali osauka, anamva za “Ufumu wa Mulungu.” Anthu onse amene ankafuna kudzakhala nzika za Ufumuwu komanso kusangalala ndi madalitso amene Ufumuwu udzabweretse, anamva “uthenga wabwino” umenewu.
Chilamulo cha Mose chinagwiradi ntchito yake. Chinathandiza anthu kuti adziwe Mesiya moti panalibenso chifukwa choti munthu azitsatirabe Chilamulochi. Mwachitsanzo, Chilamulo chinkalola munthu kuthetsa banja pa zifukwa zosiyanasiyana. Koma Yesu anafotokoza kuti “aliyense wosiya mkazi wake ndi kukwatira wina, wachita chigololo, ndipo wokwatira mkazi wosiyidwayo wachita chigololo.” (Luka 16:18) Zimene Yesu ananenazi zinakwiyitsa kwambiri Afarisi omwe ankakhazikitsa malamulo pa nkhani iliyonse.
Kenako Yesu anafotokoza fanizo lomwe linasonyeza kusintha kwakukulu kumene kunkachitika. Fanizo lake ndi lonena za anthu awiri omwe zinthu zinasintha mwadzidzidzi pa moyo wawo. Pamene mukuwerenga fanizoli, kumbukirani kuti anthu ena amene ankamvetsera anali Afarisi, omwe ankakonda kwambiri ndalama komanso anthu ankawaona kuti ndi apamwamba.
Yesu ananena kuti: “Munthu winawake anali wolemera, ndipo nthawi zonse anali kuvala zovala zofiirira zapamwamba ndi nsalu zabwino kwambiri. Iye anali kusangalala ndi kudyerera tsiku ndi tsiku. Koma munthu wina wopemphapempha dzina lake Lazaro, anali kumukhazika pachipata cha wachumayo, ali ndi zilonda thupi lonse. Iyeyo ankalakalaka kudya nyenyeswa zakugwa patebulo la wachuma uja. Agalu nawonso anali kubwera kudzanyambita zilonda zakezo.”—Luka 16:19-21.
Afarisi ankakonda kwambiri ndalama, choncho pamene Yesu ananena za munthu “wachuma” ankanena za iwowo. Atsogoleri achipembedzo achiyudawa ankakondanso kuvala zovala zodula komanso zapamwamba. Kuwonjezera pa chuma chomwe anali nacho zikuonekanso kuti ankasangalala ndi udindo wapamwamba komanso zinthu zina zimene ankapeza chifukwa cha udindowo. Choncho powayerekezera ndi munthu amene ankavala zovala zofiirira, Yesu ankasonyeza kuti Afarisi anali ndi udindo wosiririka ndipo nsalu zabwino zoyera kwambiri zinkasonyeza kuti ankadziona kuti ndi anthu olungama.—Danieli 5:7.
Kodi atsogoleri onyada komanso olemerawa ankawaona bwanji anthu wamba komanso osauka? Ankawanyoza kwambiri moti ankawatchula kuti “amuharetsi” kutanthauza kuti eni dziko. Atsogoleriwa ankaona kuti anthu wamba sankadziwa Chilamulo komanso sankayenera kuphunzitsidwa chilamulocho. (Yohane 7:49) Moyo wa “munthu wopemphapempha dzina lake Lazaro” unali wofanana ndi wa anthu wamba. Iye “ankalakalaka kudya nyenyeswa zakugwa patebulo la wachuma uja.” Mofanana ndi Lazaro, amene anali ndi zilonda thupi lonse, anthu wamba ankaoneka kuti ndi osafunika ngati kuti Mulungu sankasangalala nawo.
Kwa nthawi yaitali Afarisi ankanyoza anthu wamba ndipo zimenezi zinali zomvetsa chisoni kwambiri. Koma Yesu ankadziwa kuti nthawi yoti zinthu zisinthe kwa anthu omwe anali ngati munthu wachuma komanso ngati Lazaro, inali itakwana.
MMENE ZINTHU ZINASINTHIRA KWA MUNTHU WACHUMA KOMANSO KWA LAZARO
Yesu anapitiriza kufotokoza mmene zinthu zinasinthira mwadzidzidzi m’fanizoli. Iye ananena kuti: “Patapita nthawi wopemphapempha uja anamwalira ndipo angelo anamutenga kukamuika pachifuwa cha Abulahamu. Munthu wachuma ujanso anamwalira ndipo anaikidwa m’manda. Ali m’Mandamo anakweza maso ake, ali mkati mozunzika, ndipo anaona Abulahamu kutali, ndipo Lazaro anali pachifuwa chake.”—Luka 16:22, 23.
Anthu amene Yesu ankawafotokozera fanizoli ankadziwa kuti Abulahamu anamwalira kalekale ndipo ali m’Manda. Malemba amanena momveka bwino kuti palibe munthu amene ali m’Manda kapena kuti Sheoli, yemwe akhoza kuona kapena kulankhula. (Mlaliki 9:5, 10) Kodi atsogoleri achipembedzowa ankaganiza kuti Yesu ankatanthauza chiyani ponena fanizoli? Kodi pofotokoza fanizoli Yesu ankasonyeza kuti anthu wamba komanso atsogoleri achipembedzo omwe anali okonda ndalama adzakumana ndi zotani?
Yesu anafotokoza mmene zinthu zinasinthira pamene ananena kuti ‘anthu anali kulalikira Chilamulo ndi Zolemba za aneneri kudzafika m’nthawi ya Yohane. Koma kuchokera nthawi imeneyo, uthenga wabwino umene ukulengezedwa ndi wokhudza ufumu wa Mulungu.’ Choncho ntchito yolalikira imene Yohane komanso Yesu Khristu anagwira ndi imene inachititsa kuti Lazaro komanso munthu wachuma akhale ngati afa ku ntchito zawo zakale kapena kuti moyo wawo wakale, n’kukhalanso ndi moyo watsopano pamaso pa Mulungu.
Kwa nthawi yaitali anthu osauka komanso anthu wamba sankaphunzitsidwa zinthu zauzimu. Koma pa nthawiyi ankasangalala chifukwa chophunzira uthenga wa Ufumu umene poyamba unalalikidwa ndi Yohane M’batizi kenako ndi Yesu ndipo uthengawo unkawathandiza kwambiri. Poyamba zinali ngati kuti anthuwa ‘ankadya nyenyeswa zakugwa patebulo’ la atsogoleri achipembedzo. Koma tsopano anali ndi mwayi wophunzira zinthu zosangalatsa zimene Yesu ankawaphunzitsa zomwe ndi chakudya chenicheni chauzimu. Yehova ankawaona kuti ali ndi udindo wosiririka.
Mosiyana ndi anthu wambawo, atsogoleri achipembedzo omwe anali ngati munthu wolemera uja ankakana kumvetsera uthenga wa Ufumu womwe Yohane komanso Yesu ankalalikira m’madera osiyanasiyana. (Mateyu 3:1, 2; 4:17) Ndipotu uthengawo unkawakwiyitsa kapena kuwavutitsa mumtima chifukwa unkanena za chiweruzo choopsa chokhala ngati moto, chomwe ankayembekezera kuchokera kwa Mulungu. (Mateyu 3:7-12) Moti atsogoleri achipembedzo okonda ndalamawo akanamva bwino ngati Yesu ndi ophunzira ake akanasiya kulalikira uthenga wochokera kwa Mulungu. Atsogoleriwa anali ngati munthu wolemera wa m’fanizo lija amene ananena kuti: “Atate Abulahamu, ndichitireni chifundo. Mutume Lazaro kuti aviike nsonga ya chala chake m’madzi kuti aziziritse lilime langa, chifukwa ndikuzunzika m’moto wolilimawu.”—Luka 16:24.
Koma zimenezi sizinatheke chifukwa atsogoleri achipembedzo ambiri sanasinthe. Iwo anakana ‘kumvera Zolemba za Mose ndi Zolemba za aneneri’ zomwe zikanawathandiza kuvomereza kuti Yesu ndi Mfumu komanso Mesiya amene Mulungu analonjeza. (Luka 16:29, 31; Agalatiya 3:24) Sanadzichepetse kuti avomereze zoti Yesu ndi Mesiya komanso sanakhudzike ataona anthu osauka akuvomereza zoti Yesu ndi Mesiya ndiponso kuti anthuwo anali pa ubwenzi wabwino ndi Mulungu. Ophunzira a Yesu sakanachepetsa mphamvu kapena kupeputsa mfundo zimene ankaphunzitsa kuti angosangalatsa atsogoleri achipembedzo. Mawu amene “Atate Abulahamu” ananena kwa munthu wachuma wa m’fanizo lija, amasonyeza mfundo imeneyi. Iye anati:
“Mwanawe, kumbukira kuti unalandiriratu zabwino zako zonse pamene unali moyo, ndipo Lazaro analandiriratu zinthu zoipa. Koma tsopano akusangalala kuno ndipo iwe ukuzunzika. Komanso, paikidwa phompho lalikulu kwambiri pakati pa ife ndi anthu inu, moti ofuna kuolokera kumeneko kuchokera kuno sangathe. Komanso anthu sangaoloke kuchokera kumeneko kubwera kuno.”—Luka 16:25, 26.
N’zochititsa chidwi kuti kusinthaku kunachitika mwachilungamo ndipo ndi zimene zinkayenera kuchitika. Zinali ngati kuti atsogoleri achipembedzo onyada asinthana malo ndi anthu odzichepetsa omwe anavomereza kunyamula goli la Yesu ndipo ankatsitsimulidwa komanso kudyetsedwa mwauzimu. (Mateyu 11:28-30) Kusintha kumeneku kunaonekera kwambiri patadutsa miyezi yowerengeka pamene pangano la Chilamulo linalowedwa m’malo ndi pangano latsopano. (Yeremiya 31:31-33; Akolose 2:14; Aheberi 8:7-13) Yehova atatsanulira mzimu wake woyera pa Pentekosite wa mu 33 C.E., zinali zoonekeratu kuti ophunzira a Yesu ndi amene ankakondedwa ndi Mulungu kusiyana ndi Afarisi komanso atsogoleri ena achipembedzo.


text: 4 Pamaso pa Mulungu ndi pa Khristu Yesu, amene anaikidwiratu kudzaweruza+ amoyo ndi akufa,+ akadzaonekera+ bwinobwino ndiponso akadzabwera mu ufumu wake,+ ndikukulamula mwamphamvu kuti,2 lalikira mawu.+ Lalikira modzipereka, m’nthawi yabwino+ ndi m’nthawi yovuta.+ Dzudzula,+ tsutsa, dandaulira. Chita zimenezi ndi luso la kuphunzitsa ndiponso moleza mtima kwambiri.+3 Pakuti idzafika nthawi imene anthu sadzafunanso chiphunzitso cholondola,+ koma mogwirizana ndi zilakolako zawo, adzadzipezera aphunzitsi kuti amve zowakomera m’khutu.+4 Iwo adzasiya kumvetsera choonadi, n’kutembenukira ku nkhani zonama.+5 Koma iwe ukhalebe woganiza bwino+ pa zinthu zonse, imva zowawa,+ gwira ntchito ya mlaliki,*+ ndipo ukwaniritse mbali zonse za utumiki wako.+6 Pakuti ine ndayamba kale kukhuthulidwa ngati nsembe yachakumwa,+ ndipo nthawi yakuti ndimasuke+ yatsala pang’ono kukwana.7 Ndamenya nkhondo yabwino.+ Ndathamanga panjirayo mpaka pa mapeto pake.+ Ndasunga chikhulupiriro.+8 Kuyambira panopa mpaka m’tsogolo, andisungira chisoti chachifumu chachilungamo.+ Ambuye, woweruza wolungama,+ adzandipatsa mphotoyo+ m’tsikulo.+ Sadzapatsa ine ndekha ayi, komanso onse amene akhala akuyembekezera kuti iye adzaonekere.9 Uchite chilichonse chotheka kuti ubwere kwa ine posachedwa.+10 Pakuti Dema+ wandisiya chifukwa chokonda zinthu za m’nthawi* ino,+ ndipo wapita ku Tesalonika. Keresike wapita ku Galatiya,+ ndipo Tito wapita ku Dalimatiya.11 Luka yekha ndiye amene ali ndi ine. Pobwera utengenso Maliko, pakuti iye ndi wofunika kwa ine chifukwa amandithandiza+ pa utumiki wanga.12 Koma Tukiko+ ndamutuma ku Efeso.13 Unditengerekonso chovala champhepo chimene ndinachisiya ku Torowa+ kwa Karipo ndi mipukutu, makamaka yazikopa ija.14 Alekizanda,+ wosula zinthu zamkuwa uja, anandichitira zoipa zambiri. Yehova adzamubwezera malinga ndi ntchito zake,+15 ndipo iwenso uchenjere naye, chifukwa anatsutsa mawu athu mwamphamvu.16 Pamene ndinali kudziteteza koyamba pa mlandu wanga, palibe amene anakhala kumbali yanga. Onse anandisiya ndekha.+ Ngakhale zinali choncho, usakhale mlandu kwa iwo.+17 Koma Ambuye anaima pafupi ndi ine+ ndi kundipatsa mphamvu,+ kuti kudzera mwa ine, ntchito yolalikira ichitidwe mokwanira, ndi kuti mitundu yonse ya anthu imve uthengawo.+ Ndiponso ndinapulumutsidwa m’kamwa mwa mkango.+18 Ambuye adzandipulumutsa ku choipa chilichonse+ ndipo adzandisungira ufumu wake wakumwamba.+ Iye apatsidwe ulemerero mpaka muyaya. Ame.19 Undiperekere moni kwa Purisika+ ndi Akula, ndi banja la Onesiforo.+20 Erasito+ anatsalira ku Korinto,+ koma Terofimo+ ndinamusiya akudwala ku Mileto.+21 Uchite chilichonse chotheka kuti ufike kuno nyengo yachisanu isanayambe.Ebulo, Pude, Lino ndiponso Kalaudiya ndi abale onse, akupereka moni.22 Ambuye akhale nawe chifukwa cha mzimu umene umaonetsa.+ Kukoma mtima kwake kwakukulu kukhale nanu.


text:
Iris wonyada kubweretsa wodziwika P-40 Warhawk! Iris wathyola pansi latsopano ndi Warhawk mwa replications zokhudza P-40E, P-40F, P-40L, P-40N, ndi mapasa mpando TP-40N mphunzitsi.
Wodziwika mu mphamvu mpweya Commonwealth monga Kittyhawk, P-40 Warhawk anakwiya, zimaoneka ambiri monga wa omenyana tingachipeze powerenga za WWII.
The P-40 Warhawk akubwera ndi okwana 22 mawonekedwe apamwamba kuphimba ena a m'mayiko ambiri amene anaulukira ku P-40, monga United States Army Air Force, ndi Royal Air Force ndi Royal Australian Air Force kungotchulapo zingapo.
Akubwera ndi wabwino pafupifupi cockpit ndi gauges kwathunthu 3D. Njira imeneyi n'zotsimikizira limalola gauges mwangwiro yosalala ndi ndege ntchito limodzi mu ndege imodzi ndi mapasa mpando, ndipo pangano ndi mawu amenewa, inu akhoza kuona gauges kusuntha kuchokera panja pa ndege mu view kunja imfa opanda khalidwe!
The Pafupifupi cockpit si Chinthu chokha chimene akhala ntchito zolimba, mawonekedwe ndi mlingo woyamba ndi kuikamo weathering ovomerezeka monga tionera pa ambiri nkhondo P-40 ali, kuphatikiza zitsanzo kunja abwere ndi akasinja mafuta, mabomba kapena khirisipi woyera katundu kunja malinga ndi mmene inu mufuna kuuluka.
zitsanzo ndege akhala kusintha kuti zigwirizane ndi mitundu yosiyanasiyana ya P-40, ngati inu zouluka wamkulu E chitsanzo kapena atsopano Rolls Royce Merlin zoyendetsedwa P-40L, aliyense ndege lakonzedwa specifications ndege munthu.


text:
MUTU 12
Khalani ndi Makhalidwe Amene Mulungu Amasangalala Nawo
Kodi mungatani kuti Mulungu akhale mnzanu?
Kodi zimene Satana anachita potsutsa ulamuliro wa Yehova zimakukhudzani bwanji?
Kodi Yehova sasangalala ndi makhalidwe ati?
Kodi mungatani kuti mukhale ndi makhalidwe amene Mulungu amasangalala nawo?
1, 2. Kodi ndi anthu ati amene Yehova ankawaona ngati anzake apamtima?
KODI ndi munthu wotani amene mungakonde kuti akhale mnzanu? Sitikukayikira kuti mungasankhe munthu amene maganizo ake, zimene amakonda, komanso mfundo zimene amatsatira pa moyo wake n’zofanana ndi zanu. Komanso mungakonde kugwirizana ndi munthu amene ali ndi makhalidwe abwino, monga kuona mtima ndiponso kuganizira ena.
2 Kuyambira kale, Mulungu wakhala akusankha anthu osiyanasiyana kuti akhale anzake apamtima. Mwachitsanzo, Yehova anatchula Abulahamu kuti ndi bwenzi lake. (Werengani Yesaya 41:8; Yakobo 2:23.) Mulungu ananenanso kuti Davide anali “munthu wapamtima” pake. (Machitidwe 13:22) Komanso Yehova ankaona kuti mneneri Danieli anali “munthu wokondedwa kwambiri.”—Danieli 9:23.
3. Kodi ndi anthu otani amene Yehova anasankha kuti akhale anzake?
3 N’chifukwa chiyani Yehova ankaona anthu monga Abulahamu, Davide ndi Danieli ngati anzake apamtima? Nthawi ina iye anauza Abulahamu kuti: “Wamvera mawu anga.” (Genesis 22:18) Izi zikusonyeza kuti Yehova amakonda anthu odzichepetsa amene amachita zimene iyeyo amafuna. N’chifukwa chake anauza Aisiraeli kuti: “Muzimvera mawu anga, ndipo ndidzakhala Mulungu wanu, inuyo mudzakhala anthu anga.” (Yeremiya 7:23) Choncho nafenso tikhoza kukhala anzake a Yehova ngati timamumvera.
YEHOVA AMALIMBIKITSA ANTHU AMENE ALI NAYE PA UBWENZI
4, 5. Kodi Yehova amasonyeza bwanji mphamvu zake kwa anthu ake?
4 Taganizirani za ubwino wokhala pa ubwenzi ndi Mulungu. Baibulo limanena kuti Yehova amafunafuna mpata woti “aonetse mphamvu zake kwa anthu amene mtima wawo uli wathunthu kwa iye.” (2 Mbiri 16:9) Kodi Yehova angaonetse bwanji mphamvu zake kwa inu? Njira imodzi imene angachitire zimenezi yafotokozedwa pa Salimo 32:8, pomwe timawerenga kuti: “Ndidzakupatsa nzeru ndi kukulangiza njira yoti uyendemo. Ndidzakupatsa malangizo ndi kukuyang’anira.”
5 Mawu amenewa akusonyeza mmene Yehova amasamalilira anthu ake. Iye adzakupatsani malangizo ndiponso kukuyang’anirani mukamawagwiritsa ntchito. Mulungu akufuna kukuthandizani kuti muthe kupirira mayesero amene mumakumana nawo. (Werengani Salimo 55:22.) Choncho mukamatumikira Yehova ndi mtima wonse, mungalankhule motsimikiza ngati mmene ananenera wamasalimo kuti: “Ndaika Yehova patsogolo panga nthawi zonse. Popeza kuti ali kudzanja langa lamanja, sindidzagwedezeka.” (Salimo 16:8; 63:8) Zimenezi zikutanthauza kuti Yehova angakuthandizeni kuti mukhale ndi makhalidwe amene amasangalala nawo. Koma monga mmene mukudziwira, pali mdani wa Mulungu amene amafuna kukulepheretsani kuchita zimenezi.
ZIMENE SATANA ANATSUTSA
6. Kodi Satana anakayikira zoti chiyani?
6 Mutu 11 unafotokoza mmene Satana Mdyerekezi anatsutsira ulamuliro wa Mulungu. Satana ananena kuti Mulungu ndi wabodza ndipo sanachite bwino posalola kuti Adamu ndi Hava azisankha okha zochita, kaya zabwino kapena zoipa. Pambuyo poti Adamu ndi Hava achimwa ndipo ana awo ayamba kuchuluka padziko lapansi, Satana anakayikira zoti anthu amatumikira Mulungu chifukwa chomukonda. Iye anati, ‘Anthu satumikira Mulungu chifukwa choti amamukonda. Ingondipatsani mpata ndipo muona, nditha kuchititsa kuti aliyense asiye kutumikira Mulungu.’ Nkhani ya Yobu imasonyeza kuti Satana amakhulupirira zimenezi. Koma kodi Yobu anali ndani, nanga anakhudzidwa bwanji ndi maganizo a Satana oti anthu satumikira Mulungu chifukwa chomukonda?
7, 8. (a) Kodi n’chiyani chinachititsa Yobu kuti akhale wosiyana ndi anthu a m’nthawi yake? (b) Kodi Satana ananena kuti Yobu ankatumikira Mulungu chifukwa cha chiyani?
7 Yobu anakhala ndi moyo zaka pafupifupi 3,600 zapitazo. Iye anali munthu wabwino moti Yehova ananena kuti: ‘Palibe wina wokhala ngati iyeyo padziko lapansi. Iyetu ndi munthu wopanda cholakwa ndi wowongoka mtima, woopa Mulungu ndi wopewa zoipa.’ (Yobu 1:8) Izi zikusonyeza kuti Mulungu ankasangalala ndi zochita zake.
8 Koma Satana ankakayikira zolinga zimene Yobu anali nazo potumikira Mulungu. Mdyerekezi anauza Yehova kuti: “Kodi inuyo simwam’tchinga iyeyo? Mwatchingiranso nyumba yake ndi chilichonse chimene ali nacho. Mwadalitsa ntchito ya manja ake ndipo ziweto zake zachuluka kwambiri padziko lapansi. Koma tsopano tatambasulani dzanja lanu ndi kukhudza zonse zimene ali nazo, ndipo muona, akutukwanani m’maso muli gwa!”—Yobu 1:10, 11.
9. Kodi Yehova anachita chiyani pofuna kuyankha zimene Satana ananena, nanga n’chifukwa chiyani anachita zimenezi?
9 Polankhula mawu amenewa, Satana anasonyeza kuti ankaona kuti Yobu ankatumikira Mulungu chifukwa cha zimene Mulunguyo ankamupatsa. Satana ananenanso kuti Yobu akhoza kusiya kutumikira Mulungu ngati atayesedwa. Kodi Yehova anatani Satana atalankhula zimenezi? Popeza nkhaniyi inkakhudza zolinga za Yobu potumikira Mulungu, Yehova analola kuti Satana amuyese Yobu. Zimenezi zikanathandiza kuti zioneke ngati Yobu amakondadi Mulungu kapena ayi.
MMENE YOBU ANAYESEDWERA
10. Kodi Yobu anakumana ndi mayesero otani, nanga anachita zotani?
10 Satana atangopatsidwa mwayi, anayesa Yobu m’njira zingapo. Ziweto zina za Yobu zinabedwa, pomwe zina zinaphedwa. Antchito ake ambiri anaphedwa. Zimenezi zinachititsa kuti akhale ndi mavuto azachuma. Zinthu zinafika poipa kwambiri pamene ana ake okwana 10 anafa ndi mphepo yamkuntho. Komabe, ngakhale kuti anakumana ndi mavuto onsewa, “Yobu sanachimwe, kapena kunena kuti Mulungu wachita zosayenera.”—Yobu 1:22.
11. (a) Kodi maganizo ena amene Satana anali nawo okhudza Yobu anali otani, nanga Yehova anamuyankha bwanji? (b) Kodi Yobu anatani atadwala kwambiri?
11 Satana sanasiyire pomwepo. Iye ayenera kuti ankaganiza zoti ngakhale kuti Yobu anapirira kuphedwa kwa ana ake ndi antchito ake, ndiponso kubedwa ndi kuwonongeka kwa chuma chake, akhoza kusiya kutumikira Mulungu ngati atadwala kwambiri. Yehova analola kuti Satana achititse Yobu kudwala matenda opweteka kwambiri, omwe ananyansitsa thupi lake lonse. Koma Yobu sanasiyebe kukhulupirira Mulungu. M’malomwake, analankhula molimba mtima kuti: “Mpaka ine kumwalira, sindidzasiya kukhala ndi mtima wosagawanika.”—Yobu 27:5.
12. Kodi zochita za Yobu zinasonyeza bwanji kuti zimene Satana ananena ndi zabodza?
12 Yobu sankadziwa kuti Satana ndi amene akuchititsa mavuto akewo. Chifukwa choti sankadziwa zimene Mdyerekezi ananena potsutsa ulamuliro wa Yehova, Yobu ankaona ngati Mulungu ndi amene akuchititsa mavutowo. (Yobu 6:4; 16:11-14) Komabe, anapitirizabe kutumikira Mulungu mokhulupirika. Ndipo kukhulupirika kwa Yobu kunasonyeza kuti zimene Satana ananena zoti iye ankatumikira Mulungu ndi zolinga zadyera n’zabodza.
13. Kodi n’chiyani chinachitika chifukwa cha kukhulupirika kwa Yobu?
13 Kukhulupirika kwa Yobu kunathandizanso kuti Yehova ayankhe ndi mphamvu pa mawu achipongwe amene Satana ananena. Yobu anasonyeza kuti analidi pa ubwenzi wabwino ndi Yehova, ndipo Mulungu anamudalitsa chifukwa cha kukhulupirika kwake.—Yobu 42:12-17.
NKHANI IMENEYI IKUKUKHUDZANI
14, 15. N’chifukwa chiyani tinganene kuti zimene Satana ananena pa nkhani ya Yobu zikukhudza anthu onse?
14 Nkhani yonena za kukhala wokhulupirika kwa Mulungu imene Satana anayambitsa sinkakhudza Yobu yekha. Inunso ikukukhudzani. Zimenezi zikuonekera bwino pa lemba la Miyambo 27:11, pomwe Mawu a Yehova amati: “Mwana wanga, khala wanzeru ndi kukondweretsa mtima wanga, kuti ndimuyankhe amene akunditonza.” Mawu amenewa omwe ananenedwa patadutsa zaka zambirimbiri kuchokera pamene Yobu anamwalira, akusonyeza kuti Satana anali adakanyozabe Mulungu ndiponso kuneneza atumiki ake. Tikakhala ndi makhalidwe amene Yehova amasangalala nawo, timakhala tikumuthandiza kuyankha zinthu zabodza zimene Satana amanena ndiponso timakhala tikusangalatsa mtima wake. Kodi simukuona kuti ndi mwayi waukulu kuthandiza nawo posonyeza kuti zimene Mdyerekezi ananena ndi zabodza? Kuti tichite zimenezi, nthawi zina tingafunikire kusintha zinthu zina pa moyo wathu.
15 Kumbukirani kuti Satana ananena kuti: “Munthu angalolere kupereka chilichonse chimene ali nacho kuti apulumutse moyo wake.” (Yobu 2:4) Pamene ananena kuti “munthu,” Satana anasonyezeratu kuti zimene ananenazo sizikukhudza Yobu yekha, koma anthu onse. Kudziwa mfundo imeneyi n’kofunika kwambiri. Satana amakayikira zolinga zanu potumikira Mulungu mokhulupirika. Iye amafuna kuti musamamvere Mulungu ndiponso kuti musamatsatire malamulo ake pamene mwakumana ndi mavuto. Kuti zimenezi zitheke, kodi Satana angagwiritse ntchito njira zotani?
16. (a) Kodi Satana amagwiritsa ntchito njira zotani akafuna kuti anthu asiye kutumikira Mulungu? (b) Kodi Satana angagwiritse ntchito bwanji njira zimenezi kuti akusocheretseni inuyo?
16 Monga tinaphunzirira m’Mutu 10, Satana amagwiritsa ntchito njira zosiyanasiyana akafuna kuti atisocheretse ndipo tisiye kutumikira Mulungu. Njira imodzi ndi yoti amatiukira “ngati mkango wobangula, wofunitsitsa kuti umeze winawake.” (1 Petulo 5:8) Pogwiritsa ntchito njira imeneyi, zochita za Satana zimachita kuonekeratu chifukwa angachititse anzathu, achibale athu, kapenanso anthu ena kuti azitsutsa zolinga zathu zofuna kuphunzira Baibulo ndiponso kutsatira zimene tikuphunzirazo. * (Yohane 15:19, 20) Koma nthawi zina “Satana amadzisandutsa mngelo wa kuwala.” (2 Akorinto 11:14) Mdyerekezi akhoza kugwiritsa ntchito njira zovuta kuzizindikira n’cholinga choti akusocheretseni ndiponso kukunyengererani kuti musiye kuchita zimene Mulungu amafuna. Nthawi zinanso akhoza kungokugwetsani ulesi, kapena kukuchititsani kuti muziona ngati simungakwanitse kuchita zimene Mulungu amasangalala nazo. (Miyambo 24:10) Kaya Satana angalimbane nanu pochita zinthu ngati “mkango wobangula,” kapena ngati “mngelo wa kuwala,” komabe maganizo ake sasintha. Amaonabe kuti mungasiye kutumikira Mulungu ngati mutakumana ndi mavuto aakulu kapena mayesero. Kodi mungachite chiyani kuti musonyeze kuti zimene Satana ananena ndi zabodza ndiponso kuti musonyeze kuti ndinu wokhulupirika ngati Yobu?
KUMVERA MALAMULO A YEHOVA
17. Kodi chifukwa chachikulu chimene chimatichititsa kutsatira malamulo a Yehova n’chiyani?
17 Mungasonyeze kuti zimene Satana ananena ndi zabodza ngati mutamachita zinthu zimene Mulungu amasangalala nazo. Koma kodi n’chiyani chingatithandize kuchita zimenezi? Baibulo limayankha kuti: “Uzikonda Yehova Mulungu wako ndi mtima wako wonse, moyo wako wonse, ndi mphamvu zako zonse.” (Deuteronomo 6:5) Mukayamba kukonda kwambiri Mulungu, mungamafunitsitse kuchita zimene iye amafuna kuti muzichita. Mtumwi Yohane analemba kuti: “Kukonda Mulungu kumatanthauza kusunga malamulo ake.” Ndipo ngati mumakonda Yehova ndi mtima wanu wonse, mudzaona kuti “malamulo akewo ndi osalemetsa.”—1 Yohane 5:3.
18, 19. (a) Kodi ena mwa malamulo a Mulungu ndi ati? (Onani bokosi patsamba 122.) (b) Kodi tikudziwa bwanji kuti Mulungu satiuza kuchita zinthu zimene sitingakwanitse?
18 Kodi ena mwa malamulo a Yehova ndi ati? Ena amanena za makhalidwe amene tiyenera kuwapewa. Mwachitsanzo, onani bokosi lakuti “ Muzipewa Zinthu Zimene Yehova Amadana Nazo,” lomwe lili patsamba 122. M’bokosi limeneli muli malamulo omveka bwino onena za zinthu zimene Baibulo limaletsa. Makhalidwe ena ndi oti ukawawerenga angaoneke ngati si oipa kwenikweni. Koma mukaganizira mofatsa mfundo zimene zili m’malemba amene atchulidwawo, mungaone kuti malamulo a Yehova ndi othandiza kwambiri. Kusintha khalidwe lanu kukhoza kukhala kovuta kwambiri kuposa zinthu zina zonse. Komabe, kuchita zinthu zimene Yehova amasangalala nazo kumapangitsa munthu kuti azikhala ndi moyo wosangalala. (Yesaya 48:17, 18) Ndipotu zimenezi ndi zoti mukhoza kukwanitsa. Kodi n’chiyani chikutipangitsa kuona kuti tikhoza kukwanitsa?
19 Yehova satiuza kuchita zinthu zimene sitingakwanitse. (Werengani Deuteronomo 30:11-14.) Iye amadziwa zinthu zimene tingakwanitse komanso zimene sitingakwanitse kuposa mmene ifeyo timadzidziwira. (Salimo 103:14) Kuwonjezera pamenepa, Yehova akhoza kutipatsa mphamvu zoti zitithandize pochita zimene akufuna. Mtumwi Paulo analemba kuti: “Mulungu ndi wokhulupirika ndipo sadzalola kuti muyesedwe kufika pamene simungapirire, koma pamene mukukumana ndi mayeserowo iye adzapereka njira yopulumukira kuti muthe kuwapirira.” (1 Akorinto 10:13) Kuti muthe kupirira zinthu zimene mukukumana nazo, Yehova akhozanso kukupatsani “mphamvu yoposa yachibadwa.” (2 Akorinto 4:7) Paulo atakwanitsa kupirira mayesero ambirimbiri analemba kuti: “Pa zinthu zonse, ndimapeza mphamvu kuchokera kwa iye amene amandipatsa mphamvu.”—Afilipi 4:13.
KHALANI NDI MAKHALIDWE AMENE MULUNGU AMASANGALALA NAWO
20. Kodi ndi makhalidwe ati amene Yehova amasangalala nawo omwe inuyo muyenera kukhala nawo, nanga makhalidwe amenewa ndi ofunika bwanji?
20 Komatu palinso zina zimene mungachite kuti musangalatse Yehova. Kuwonjezera pa kupewa zinthu zimene amadana nazo, muyenera kukonda zimene iyeyo amakonda. (Aroma 12:9) Tikukhulupirira kuti inuyo mumagwirizana kwambiri ndi anthu amene maganizo awo, zimene amakonda, ndiponso mfundo zimene amayendera pa moyo wawo n’zofanana ndi zanu. Yehova amachitanso chimodzimodzi. Choncho, muyenera kuphunzira kukonda zinthu zimene Yehova amazikonda. Zina mwa zinthu zimenezi zinatchulidwa mu Salimo 15, momwe timawerenga za anthu amene Yehova amawaona kuti ndi anzake. (Werengani Salimo 15:1-5.) Anthu amene Yehova amawaona kuti ndi anzake amakhala ndi “makhalidwe amene mzimu woyera umatulutsa.” Makhalidwe amenewa akuphatikizapo “chikondi, chimwemwe, mtendere, kuleza mtima, kukoma mtima, ubwino, chikhulupiriro, kufatsa ndi kudziletsa.”—Agalatiya 5:22, 23.
21. Kodi n’chiyani chingakuthandizeni kukhala ndi makhalidwe amene Mulungu amasangalala nawo?
21 Kuwerenga ndiponso kuphunzira Baibulo nthawi zonse kudzakuthandizani kuti mukhale ndi makhalidwe amene Mulungu amasangalala nawo. Ndipo kuphunzira zimene Mulungu amafuna kudzakuthandizani kusintha maganizo anu kuti azigwirizana ndi maganizo ake. (Yesaya 30:20, 21) Mukamayesetsa kuti muzikonda kwambiri Yehova, m’pamenenso mudzakhale ndi mtima wofunitsitsa kuchita zinthu zimene amasangalala nazo.
22. Kodi chingachitike n’chiyani mukamachita zinthu zimene Mulungu amasangalala nazo?
22 Kukhala ndi makhalidwe amene Yehova amasangalala nawo kumafuna khama. Baibulo limafotokoza kuti kusintha khalidwe lakale kuli ngati kuvula zovala zakale n’kuvala zatsopano. (Akolose 3:9, 10) Koma wolemba masalimo ananena kuti: “Munthu wosunga zigamulozo [malamulo a Yehova] amapeza mphoto yaikulu.” (Salimo 19:11) Nanunso mudzaona kuti kuchita zinthu zimene Mulungu amasangalala nazo kumabweretsa madalitso ambiri. Mukamachita zimenezi, mudzasonyeza kuti zimene Satana ananena ndi zabodza komanso mudzasangalatsa mtima wa Yehova.
^ ndime 16 Zimenezi sizikusonyeza kuti munthu aliyense amene amakutsutsani akutsogoleredwa ndi Satana. Koma Satana ndi amene ali mulungu wa nthawi inoyo ndipo dziko lonse lapansi lili m’manja mwake. (2 Akorinto 4:4; 1 Yohane 5:19) Choncho, n’zochita kudziwikiratu kuti anthu ambiri sangakonde kutsatira malamulo a Mulungu ndipo ena angamakutsutseni pamene mukutsatira malamulowo.


text:
12 Otsatirawa anali ansembe ndi Alevi amene anapita ndi Zerubabele+ mwana wa Salatiyeli+ ndi Yesuwa:+ Seraya, Yeremiya, Ezara,2 Amariya,+ Maluki, Hatusi,3 Sekaniya, Rehumu, Meremoti,4 Ido, Ginetoi, Abiya,5 Miyamini, Maadiya, Biliga,6 Semaya,+ Yoyaribi, Yedaya,+7 Salelu,* Amoki,+ Hilikiya ndi Yedaya.+ Amenewa ndiwo anali atsogoleri a ansembe komanso a abale awo m’masiku a Yesuwa.+8 Ndiyeno panali Alevi awa: Yesuwa,+ Binui,+ Kadimiyeli,+ Serebiya, Yuda ndi Mataniya.+ Mataniya ndi abale akewa anali oyang’anira oimba nyimbo zoyamika Mulungu.9 Bakibukiya ndi Uni amene ndi abale awo, anaima moyang’anizana nawo kuti azigwira ntchito ya ulonda.10 Yesuwa anabereka Yoyakimu,+ Yoyakimu anabereka Eliyasibu,+ Eliyasibu anabereka Yoyada.+11 Yoyada anabereka Yonatani, Yonatani anabereka Yaduwa.+12 M’masiku a Yoyakimu kunali ansembe awa, atsogoleri a nyumba za makolo:+ woimira nyumba ya Seraya+ anali Meraya, woimira nyumba ya Yeremiya anali Hananiya.13 Woimira nyumba ya Ezara+ anali Mesulamu, woimira nyumba ya Amariya anali Yehohanani.14 Woimira nyumba ya Maluka anali Yonatani, woimira nyumba ya Sebaniya+ anali Yosefe.15 Woimira nyumba ya Harimu+ anali Adena, woimira nyumba ya Merayoti anali Helikai.16 Woimira nyumba ya Ido anali Zekariya, woimira nyumba ya Ginetoni anali Mesulamu.17 Woimira nyumba ya Abiya+ anali Zikiri, woimira nyumba ya Miniyamini* anali . . . ,* woimira nyumba ya Moadiya anali Pilitai.18 Woimira nyumba ya Biliga+ anali Samuwa, woimira nyumba ya Semaya anali Yehonatani.19 Woimira nyumba ya Yoyaribi anali Matenai, woimira nyumba ya Yedaya+ anali Uzi.20 Woimira nyumba ya Salai anali Kalai, woimira nyumba ya Amoki anali Ebere.21 Woimira nyumba ya Hilikiya anali Hasabiya ndipo woimira nyumba ya Yedaya+ anali Netaneli.22 M’masiku a Eliyasibu,+ Yoyada,+ Yohanani ndi Yaduwa,+ mayina a Alevi komanso ansembe anali kuwalemba m’gulu la atsogoleri a nyumba za makolo mpaka kudzafika m’nthawi ya ufumu wa Dariyo Mperisiya.23 Mayina a ana aamuna a Levi, monga atsogoleri a nyumba za makolo,+ analembedwa m’buku la zochitika pa nthawi imeneyo mpaka kudzafika m’masiku a Yohanani, mwana wa Eliyasibu.24 Atsogoleri a Alevi anali Hasabiya, Serebiya+ ndi Yesuwa mwana wa Kadimiyeli.+ Ndipo abale awo anaima moyang’anizana nawo kuti azitamanda ndi kuyamika Mulungu mogwirizana ndi lamulo+ la Davide, munthu wa Mulungu woona. Gulu lililonse la alonda linaima moyandikana ndi gulu lina la alonda.25 Mataniya,+ Bakibukiya, Obadiya, Mesulamu, Talimoni ndi Akubu+ anali kulondera monga alonda a m’zipata.+ Amenewa anali kulondera pafupi ndi zipinda zosungiramo zinthu m’zipata za kachisi.26 Anthu amenewa anakhalapo m’masiku a Yoyakimu+ mwana wa Yesuwa+ amene anali mwana wa Yozadaki,+ komanso m’masiku a Nehemiya+ amene anali bwanamkubwa, ndi Ezara+ amene anali wansembe komanso wokopera Malemba.+27 Ndiyeno mwambo wotsegulira+ mpanda wa Yerusalemu uli pafupi kuchitika, anthu anafunafuna Alevi m’malo awo onse ndi kubwera nawo ku Yerusalemu. Anachita izi kuti potsegulira mpandawo pakhale kusangalala ndi kuyamika+ Mulungu mwa kuimba nyimbo+ pogwiritsa ntchito zinganga, zoimbira za zingwe+ ndi azeze.+28 Ana aamuna a oimbawo anasonkhana pamodzi kuchokera m’Chigawo*+ chapafupi, m’madera onse ozungulira Yerusalemu komanso m’midzi yonse kumene Anetofa anali kukhala.+29 Ena anachokera ku Beti-giligala+ komanso m’dera la Geba+ ndi la Azimaveti,+ pakuti kumeneko kunali midzi+ imene oimba anamanga kuzungulira Yerusalemu yense.30 Ndiyeno ansembe ndi Alevi anadziyeretsa+ ndi kuyeretsanso anthu,+ zipata+ ndi khoma la mpandawo.+31 Kenako ine ndinabwera ndi akalonga+ a Yuda pampandawo. Komanso ndinaika magulu akuluakulu awiri oimba nyimbo zoyamika+ Mulungu ndiponso magulu ena oti aziwatsatira pambuyo. Gulu limodzi la oimba linali kuyenda pampandawo kudzanja lamanja molunjika Chipata cha Milu ya Phulusa.+32 Hoshaya ndi hafu ya akalonga a Yuda anayamba kuyenda pambuyo pa oimbawo,33 komanso Azariya, Ezara, Mesulamu,34 Yuda, Benjamini, Semaya ndi Yeremiya.35 Mwa ana a ansembe oimba malipenga+ panalinso Zekariya mwana wa Yonatani. Yonatani anali mwana wa Semaya, Semaya anali mwana wa Mataniya, Mataniya anali mwana wa Mikaya, Mikaya anali mwana wa Zakuri,+ ndipo Zakuri anali mwana wa Asafu.+36 Panalinso Semaya, Azareli, Milalai, Gilelai, Maai, Netaneli, Yuda ndi Haneni, abale ake a Zekariya. Amenewa anali ndi zipangizo+ zoimbira za Davide, munthu wa Mulungu woona, ndipo Ezara+ wokopera Malemba ndiye anali kuwatsogolera.37 Oimbawo atafika pa Chipata cha Kukasupe,+ gulu lowatsatira lija lili pambuyo pawo, anayenda pamalo okwera a mpandawo kudutsa pa Masitepe+ ochokera ku Mzinda wa Davide+ mpaka kukafika kumtunda kwa Nyumba ya Davide. Kenako anafika ku Chipata cha Kumadzi,+ kum’mawa kwa chipatacho.38 Gulu lina loimba nyimbo zoyamika+ Mulungu linali kuyenda patsogolo, ndipo ine ndinali pambuyo pawo pamodzi ndi hafu ya anthuwo. Oimbawo anayenda pampandawo, kudutsa pamwamba pa Nsanja ya Mauvuni+ mpaka kukafika ku Khoma Lalikulu.+39 Anadutsanso pamwamba pa Chipata cha Efuraimu,+ Chipata cha Mzinda Wakale,+ Chipata cha Nsomba+ mpaka kukafika pa Nsanja ya Hananeli,+ Nsanja ya Meya+ ndi ku Chipata cha Nkhosa,+ ndipo anaima pa Chipata cha Alonda.40 Kenako magulu awiri oimba nyimbo zoyamikawo+ anafika panyumba+ ya Mulungu woona. Ine pamodzi ndi atsogoleri amene ndinali nawo tinafikanso komweko.+41 Kunafikanso ansembe otsatirawa okhala ndi malipenga:+ Eliyakimu, Maaseya, Miniyamini, Mikaya, Elioenai, Zekariya, Hananiya,42 Maaseya, Semaya, Eleazara, Uzi, Yehohanani, Malikiya, Elamu ndi Ezeri. Ndipo oimba pamodzi ndi Izirahiya woyang’anira wawo anali kuimba mokweza.+43 Pa tsiku limenelo anapereka nsembe zochuluka+ ndipo anasangalala+ pakuti Mulungu woona anawachititsa kusangalala kwambiri.+ Akazi+ ndi ana+ nawonso anasangalala, mwakuti phokoso la chisangalalo cha Yerusalemu linamveka kutali.+44 Kuwonjezera apo, pa tsiku limenelo anaika amuna kuti aziyang’anira zipinda+ zosungiramo zinthu zosiyanasiyana,+ zopereka,+ mbewu zoyambirira+ ndi chakhumi.+ Anawapatsa udindo wosonkhanitsira m’zipindamo gawo loyenera kuperekedwa kwa ansembe ndi Alevi+ malinga ndi chilamulo,+ kuchokera m’minda yonse ya m’mizinda yawo. Yuda anali kusangalala chifukwa ansembe ndi Alevi+ anali kuchita utumiki wawo.45 Choncho ansembe ndi Alevi pamodzi ndi oimba+ ndi alonda a pazipata+ anayamba kusamalira udindo+ wawo kwa Mulungu ndi kusunga lamulo lakuti azikhala oyera,+ malinga ndi lamulo la Davide ndi mwana wake Solomo.46 Kalelo m’masiku a Davide ndi Asafu, kunali atsogoleri a oimba nyimbo+ ndipo anthu anali kuimba nyimbo zotamanda ndi kuyamika Mulungu.+47 Aisiraeli onse m’masiku a Zerubabele+ komanso m’masiku a Nehemiya+ anali kupereka gawo loyenera kwa oimba+ ndi alonda a pachipata+ malinga ndi zofunikira zawo za tsiku ndi tsiku. Ndipo anali kupatula gawolo ndi kulipereka kwa Alevi.+ Aleviwo anali kupatula gawolo ndi kulipereka kwa ana a Aroni.
Mawu a M'munsi
^ Zikuoneka kuti ameneyu ndi Salai wotchulidwa m’vesi 20.


text:
DOMINICAN REPUBLIC
A Mboni za Yehova Amathandizana
Sukulu Yatsopano Inathandiza Kwambiri
Yehova anadalitsa kwambiri atumiki ake pa ntchito imene ankagwira ku Dominican Republic. Mu 1994 kunali ofalitsa okwana 16,354 m’mipingo 259. Izi zinachititsa kuti pafunike akulu ndi atumiki othandiza oyenerera. Choncho Bungwe Lolamulira linavomereza kuti m’dzikoli mutsegulidwe Sukulu Yophunzitsa Utumiki imene panopa yalowedwa m’malo ndi Sukulu ya Akhristu Olalikira za Ufumu.
Pofika mu October 2011 panachitika makalasi 25 ndipo abale oposa 600 anamaliza maphunziro awo. Panopa, hafu ya anthu amene analowa sukuluyi ali mu utumiki wa nthawi zonse. Abale 71 ndi apainiya apadera ndipo 5 ndi oyang’anira madera. Makalasi 10 ankachitikira pa nthambi koma kenako sukuluyi inamangidwa ku Villa González ndipo maphunzirowa akhala akuchitikira kumeneko kuyambira kalasi nambala 11.
“A Mboni za Yehova Amathandizana”
Pa September 22, 1998, m’dziko la Dominican Republic munachitika chimphepo choopsa. Nyumba zambiri zinawonongeka ndipo anthu 300 anaphedwa. Nthawi yomweyo panakonzedwa komiti yopereka chithandizo imene inkagwira ntchito yake pa Nyumba ya Ufumu ya ku La Romana, ndipo komitiyi inkayang’aniridwa ndi komiti ya zomangamanga. Panali Akhristu okwana 300 amene anathandiza pa ntchitoyi ndipo 16 anali ochokera m’mayiko ena.
Abalewa anamanga kapena kukonza Nyumba za Ufumu zokwana 23 komanso nyumba za abale ndi alongo zokwana 800. Mlongo wina dzina lake Carmen anali mmodzi mwa anthu amene nyumba zawo zinawonongeka. Mlongoyu ndi mpainiya wokhazikika wachikulire ndipo anakhala m’nyumba yakeyo kwa zaka 38. Koma anasangalala kwambiri ataona abale 15 atabwera n’kuyamba kumumangira nyumba. Iye anati: “Yehova amatikumbukira nthawi zonse ndipo amatisamalira. Zoona abalewa akundimangira nyumba yokongola chonchi? Mpaka aneba anga anafika ponena kuti: ‘A Mboni za Yehova amathandizana ndipo amakondana kwambiri.’” Mawu ngati amenewa ankanenedwa m’madera osiyanasiyana amene abale ndi alongo anathandizidwa.
N’zoona kuti chimphepochi chinali choopsa koma zimene abale ndi alongo anachita pothandiza anzawo zinali zosaiwalika. Zinathandiza kuti moyo wawo ukhalenso wabwino ndiponso azitumikira Mulungu bwinobwino. Koma chofunika kwambiri n’chakuti zinathandiza anthu kulemekeza kwambiri Yehova amene amatitonthoza kwambiri.
Ntchito Yomanga Nyumba za Ufumu Inawonjezeka
Popeza Akhristu ankawonjezeka, pankafunika Nyumba za Ufumu zambiri. Ndiyeno mu November 2000, abale a ku Dominican Republic anayamba kumanga Nyumba za Ufumu mothandizidwa ndi pulogalamu yomanga nyumbazi m’mayiko osauka. Mipingo inkamaliza kumanga Nyumba ya Ufumu pa miyezi iwiri yokha. Pofika mu September 2011, magulu awiri omanga nyumbazi anamanga kapena kukonza Nyumba za Ufumu zokwana 145.
Ntchito yomangamangayi yathandiza kwambiri kuti anthu alemekeze Mulungu. Mwachitsanzo, m’katauni kena abale anapeza malo abwino kumangapo Nyumba ya Ufumu. Ndiyeno mpainiya wapadera anapita kukakambirana ndi mwini wa malowo kuti agule. Poyankha, munthuyo anati: “Mungotaya nthawi yanutu. Sindingayerekeze kukugulitsani. Bolanso mukananena zina chifukwa ine zatchalitchizo ndiye ayi.”
Atangosiyana naye, munthuyo anapita kukaona mchimwene wake ku Puerto Plata. Mchimwene wakeyo anali wa Mboni za Yehova ndipo atafika anapeza kuti akudwala ndipo akusungidwa m’nyumba ya wa Mboni za Yehova wina kumeneko ndipo akusamaliridwa bwino. Banja limene linkamusungalo linkapita naye kuchipatala, kumisonkhano ndiponso mu utumiki. Ndiyeno munthuyo anafunsa mchimwene wakeyo kuti: “Kodi akutchajani ndalama zingati pa zonse zimene akuchitiranizi?” Mchimwene wakeyo anati: “Sananditchaje kalikonse. Ndi abale angatu amenewa. Angondithandiza basi.”
“Ine sindinaonepo gulu la anthu ogwirizana chonchi.”
Atatero munthuyo anadabwa kwambiri moti anakakumana ndi mpainiya wapadera uja n’kumuuza kuti wasintha maganizo ndipo awalola kugula malowo. Abalewo anaguladi malowo n’kuyamba kumanga Nyumba ya Ufumu. Poyamba, mkazi wa munthuyo ankadananso ndi a Mboni za Yehova koma ataona mgwirizano wawo pomanga nyumbayo ananena kuti: “Ine sindinaonepo gulu la anthu ogwirizana chonchi.”


text:
PHUNZIRO 8
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
1. Kodi zinthu zoipa zinayamba bwanji?
Zinthu zoipa zinayamba padziko lapansi pamene Satana ananena bodza loyamba. Poyamba Satana anali mngelo wagwiro, koma “sanakhazikike m’choonadi.” (Yohane 8:44) Choncho anayamba kulakalaka kulambiridwa. Zimenezi sizinali zoyenera chifukwa Mulungu yekha ndiye woyenera kulambiridwa. Pofuna kukwaniritsa cholinga chake, Satana ananamiza mkazi woyamba, Hava, n’kumunyengerera kuti amumvere m’malo momvera Mulungu. Kenako Adamu nayenso sanamvere Mulungu, ndipo anachita zimene Hava anachita. Zimenezi zinachititsa kuti anthu azivutika komanso kufa. Werengani Genesis 3:1-6, 19.
Satana anayamba kugalukira ulamuliro wa Mulungu kapena kuti udindo wake monga Wam’mwambamwamba, pamene anauza Hava kuti asamvere Mulungu. Anthu ambiri m’dzikoli ali kumbali ya Satana ndipo akukana kuti Mulungu akhale Wolamulira wawo. Choncho, Satana wakhala “wolamulira wa dziko.” Werengani Yohane 14:30; 1 Yohane 5:19.
2. Kodi zinthu zimene Mulungu analenga n’zimene zinali ndi vuto?
Zonse zimene Mulungu amapanga zimakhala zangwiro zokhazokha. Mwachitsanzo, Mulungu analenga anthu komanso angelo angwiro amene akanatha kumumvera popanda chovuta chilichonse. (Deuteronomo 32:4, 5) Potilenga, Mulungu anatipatsa ufulu wosankha kuchita chabwino kapena choipa. Ufulu umenewu umatipatsa mwayi wosonyeza chikondi chathu kwa Mulungu. Werengani Yakobo 1:13-15; 1 Yohane 5:3.
3. N’chifukwa chiyani Mulungu walola kuti anthu azivutika mpaka pano?
Kwa nthawi yochepa, Yehova walola kuti anthu komanso angelo ena apandukire ufumu wake. Chifukwa chiyani wachita zimenezi? Iye wachita zimenezi kuti anthu aone okha kuti ndi ulamuliro wa Mulungu wokha umene ungathetse mavuto a anthu. (Mlaliki 7:29; 8:9) Tsopano padutsa zaka 6,000 anthu akudzilamulira okha, ndipo zikuonekeratu kuti ulamuliro wa anthu walephera kuthetsa nkhondo, uchigawenga, kupanda chilungamo, komanso matenda. Werengani Yeremiya 10:23; Aroma 9:17.
Mosiyana ndi ulamuliro wa anthu, ulamuliro wa Mulungu umathandiza anthu amene ali kumbali yake. (Yesaya 48:17, 18) Posachedwapa Yehova athetsa maboma onse a anthu, ndipo anthu okhawo amene asankha kuti Mulungu aziwalamulira, adzakhala padziko lapansi.—Yesaya 11:9. Werengani Danieli 2:44.
4. Kodi kuleza mtima kwa Mulungu kwatipatsa mpata wochita chiyani?
Satana ananena kuti anthu amatumikira Yehova chifukwa cha dyera basi. Kodi mungakonde kutsutsa bodza limeneli? Mungathe kulitsutsa. Kuleza mtima kwa Mulungu kwatipatsa mpata woti tisonyeze ngati timakonda ulamuliro wa Mulungu kapena wa anthu. Zimene timachita pa moyo wathu wa tsiku ndi tsiku n’zomwe zimasonyeza ulamuliro umene tasankha. Werengani Yobu 1:8-12; Miyambo 27:11.
5. Kodi tingasankhe bwanji Mulungu kuti akhale Wolamulira wathu?
Tingasankhe Mulungu kuti akhale Wolamulira wathu pofufuza chipembedzo choona n’kumachita zimene chipembedzo choonacho chimafuna mogwirizana ndi Mawu a Mulungu, Baibulo. (Yohane 4:23) Tingakane Satana kuti akhale wolamulira wathu potengera chitsanzo cha Yesu amene anapewa kulowerera mu ndale komanso kumenya nkhondo. Werengani Yohane 17:14.
Satana akugwiritsa ntchito mphamvu zake polimbikitsa anthu kuti azichita chiwerewere ndi makhalidwe ena oipa. Tikamapewa makhalidwe amenewa, anzathu kapena achibale ena angayambe kutinyoza kapena kutitsutsa. (1 Petulo 4:3, 4) Zikatero tingafunike kusankha zimene tikuona kuti n’zabwino. Kodi tidzapitiriza kugwirizana ndi anthu amene amakonda Mulungu? Kodi tidzamvera malamulo ake anzeru, amenenso amasonyeza mmene amatikondera? Ngati titachita zimenezi, tidzasonyeza kuti Satana ananama ponena kuti munthu aliyense sangamvere Mulungu pamene akukumana ndi mavuto. Werengani 1 Akorinto 6:9, 10; 15:33.
Mulungu amakonda kwambiri anthu, ndipo umenewu ndi umboni wakuti adzathetsa mavuto komanso zinthu zonse zoipa. Choncho aliyense amene amakhulupirira zimenezi, adzasangalala ndi moyo wosatha padziko lapansi kwamuyaya. Werengani Yohane 3:16.
Onaninso
N’chifukwa Chiyani Mulungu Amalola kuti Anthu Azivutika?
Anthu ambiri amaganiza kuti Mulungu ndi amene amachititsa mavuto amene anthu akukumana nawo. Kodi inuyo mukuganiza bwanji? Werengani nkhaniyi kuti mumve zimene Mulungu amanena kuti ndi zomwe zikuchititsa mavutowa.


text:
JW LAIBULALE
Mukhoza Kusintha Zina ndi Zina Mukamawerenga pa Zipangizo za Android
Pali zinthu zingapo zimene zinaikidwa mu JW Laibulale zomwe zingakuthandizeni mukamawerenga zinthu. Zinthu zimenezi zikupezeka pamwamba pa sikirini mukamawerenga Baibulo kapena nkhani inayake.
Mukhoza kudina pakabatani kokhala ngati timadontho titatu kuti muone zinthu zinanso zomwe mungakonde kusintha.
Chitani zotsatirazi kuti musinthe zinthu zimene mukufuna:
Kusintha Chinenero
Mukhoza kusintha chinenero kuti muwerenge nkhani kapena chaputala cha m’Baibulo m’chinenero china.
Kuti muchite zimenezi, dinani pamene palembedwa kuti Languages kuti muone zinenero zonse zomwe zili ndi nkhani kapena chaputala chomwe mukuwerengacho. Zinenero zomwe mumakonda kugwiritsa ntchito zimapezeka kumayambiriro kwa zinenero zinazo. Mukhozanso kulemba chinenero chimene mukufunacho ndipo ngati chilipo chimabwera.
Zinenero zomwe simunapange dawunilodi zimakhala ndi kachizindikiro ka mtambo. Ngati mukufuna kupanga dawunilodi chinthu cha m’chinenero chinachake, ingodinani pa chinenerocho. Chikamaliza kupanga dawunilodi, kachizindikiro ka mtambo kaja kamachoka. Ngati mukufuna kuwerenga nkhaniyo ingodinaninso chinenerocho ndipo itseguka.
Kukulitsa Kapena Kuchepetsa Mawu
Mukhoza kusintha zilembo kuti zikule kapena zichepe mmene mukufunira.
Kuti muchite zimenezi, dinani pamene palembedwa kuti Text Settings ndipo pamabwera kabokosi komwe kamakhala ndi kadontho. Dinani kadonthoko n’kukayendetsa kupita kumanja kapena kumanzere. Mukamapititsa kumanja, zilembo zimakula pomwe mukapititsa kumanzere, zimachepa. Mukangosintha, ndiye kuti zilembo zizioneka choncho mukatsegula buku kapena nkhani iliyonse.
Kusankha Mmene Nkhaniyo Itaonekere
Nkhani zina zikhoza kuoneka mmene zilili m’buku kapena ndi mawu okha. Dinani batani loyenera kuti muwerenge nkhaniyo mmene ilili m’buku kapena ngati mawu basi.
Ioneke Mmene Ilili M’buku: Mukasankha kaonekedwe kameneka mumaona nkhaniyo mmene ikuonekera m’buku lenileni. Ena amakonda kuti zizioneka chonchi akamaimba nyimbo chifukwa amatha kuona manotsi a nyimboyo.
Ioneke Ngati Mawu Basi: Mukasankha kaonekedwe kameneka zimakhala zotheka kutsegula mavesi amene ali mu nkhaniyo ndipo kakulidwe ka mawu ake kamafanana ndi kamene munasankha pa nkhani zina zonse.
Kutsegula mu Pulogalamu Ina
Mukadina pamene alemba kuti Open in . . . mumatha kuona mabuku omwe ali mu JW Laibulale pogwiritsa ntchito mapulogalamu ena.
Mukadina pamenepa mumatha kuona mapulogalamu amene alipo omwe angatsegule zimene mukuwerengazo. Mwachitsanzo, mungasankhe kuti mutsegule Laibulale ya pa Intaneti kuti muone nkhaniyo mu LAIBULALE YA PA INTANETI ya Watchtower.
Kusankha Baibulo Lomwe Mukufuna
Mukadina mavesi omwe ali munkhani imene mukuwerenga, mavesiwo amaoneka. Ndiye mukapita m’munsi mwa mavesiwo mumapeza mawu akuti Customize. Mukadina pamenepa pamabwera kabokosi ndipo mukhoza kusankha Mabaibulo omwe mukufuna kuti azioneka mukatsegula lemba.
Dinani kabatani komwe kali ndi chizindikiro cha + kuti muwonjezere Baibulo kapena dinani chizindikiro cha – ngati mukufuna kuchotsa Baibulolo. Dinani pamene pali timizere titatu osasiya ndipo kenako yendetsani chalacho kupita m’mwamba ngati mukufuna kuti lipite m’mwamba, kapena pititsani m’munsi ngati mukufuna kuti likhale m’munsi mwa mabaibulo ena.
Onani nkhani yakuti, “Pangani Dawunilodi Mabaibulo pa Zipangizo za Android” kuti mudziwe mmene mungapangire dawunilodi Mabaibulo ena mu JW Laibulale.
Zimenezi zinayamba kutheka kuyambira mu JW Laibulale 1.4 yomwe inatuluka mu February 2015. Laibulaleyi imagwirizana ndi zipangizo zomwe zimagwiritsa ntchito pulogalamu ya Android 2.3 kapena iliyonse yomwe inatuluka pambuyo pake. Ngati mwayesa kuchita zimenezi koma sizikutheka, tsatirani malangizo omwe ali m’nkhani yakuti, “Yambani Kugwiritsa Ntchito JW Laibulale pa Zipangizo za Android” pansi pa mutu wakuti Kupeza Zinthu Zatsopano.


text:
NKHANI
Nkhani za Padziko Lonse
Misonkhano Yachigawo ya Mboni za Yehova ya 2016 Ikufotokoza za Kukhala Okhulupirika
A Mboni za Yehova adzachita Misonkhano ya 2016 yamutu wakuti “Pitirizani Kukhala Okhulupirika kwa Yehova” m’mayiko osiyanasiyana padziko lonse. Aliyense akuitanidwa ku msonkhanowu womwe udzachitike kwa masiku atatu kwaulele.
A Mboni za Yehova Padziko Lonse Ayamba Kugwira Ntchito Yoitanira Anthu ku Mwambo Wapachaka Wokumbukira Imfa ya Yesu
A Mboni za Yehova padziko lonse ayamba kugwira ntchito yoitanira anthu ku mwambo wapachaka wokumbukira imfa ya Yesu womwe udzachitike pa 23 March, 2016.
A Mboni za Yehova Alengeza za Misonkhano Yachigawo ya 2015
Misonkhano yachigawo ya 2015 ya Mboni za Yehova ya mutu wakuti “Tsanzirani Yesu” idzathandiza anthu kudziwa mmene angapindulire ndi chitsanzo cha Yesu. Misonkhanoyi idzachitika m’madera osiyanasiyana padziko lonse kuyambira mu May 2015 mpaka January 2016.